open-index/open-wikipedia-markdown huggingface dataset:
ଆରତୀ ମୁଖାର୍ଜୀ

**ଆରତୀ ମୁଖାର୍ଜୀ** (ଜନ୍ମ : ୧୮ ଜୁଲାଇ ୧୯୪୩) ଜଣେ ବଙ୍ଗଳାଦେଶୀ କଣ୍ଠଶିଳ୍ପୀ । ସେ ବଙ୍ଗଳା, ଓଡ଼ିଆ ଓ ହିନ୍ଦୀ ଆଦି ଭାଷାର ଚଳଚ୍ଚିତ୍ରରେ କଣ୍ଠଦାନ କରିଛନ୍ତି । ଗୀତ ଗାତା ଚଲ, ମାସୁମ ଓ ତପସ୍ୟା ଆଦି ହିନ୍ଦୀ ଚଳଚ୍ଚିତ୍ର ତଥା ଅଭିଳାଷ, ଉଲ୍‌କା, ବାଟ ଅବାଟ, ମେଘମୁକ୍ତି, ଟିକେ ହସ ଟିକେ ଲୁହ ଆଦି ଓଡ଼ିଆ ଚଳଚ୍ଚିତ୍ରରେ ସେ କଣ୍ଠଦାନ କରିଥିଲେ ।

## ପ୍ରାରମ୍ଭିକ ଜୀବନ
ଆରତୀ ଢାକାର ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ମା ତାଙ୍କୁ ସଙ୍ଗୀତ ପ୍ରତି ଆକର୍ଷିତ କରାଇଥିଲେ । ସୁଶୀଳ ବାନାର୍ଜୀ, ଉସ୍ତାଦ ମହମ୍ମଦ ସାଗୀରୁଦ୍ଦିନ ଖାନ, ପଣ୍ଡିତ ଚିନ୍ମୟ ଲାହିରୀ, ପଣ୍ଡିତ ଲକ୍ଷ୍ମଣ ପ୍ରସାଦ ଜୟପୁରୱାଲେ ଓ ପଣ୍ଡିତ ରମେଶ ନନ୍ଦକର୍ଣ୍ଣୀଙ୍କଠାରୁ ସେ ସଙ୍ଗୀତ ଶିକ୍ଷା କରିଥିଲେ ।

## ପ୍ରଚ୍ଛଦପଟ୍ଟ ଗାୟନ
୧୯୫୫ ମସିହାରେ ଏକ ସର୍ବଭାରତୀୟ ସଙ୍ଗୀତ ପ୍ରତିଯୋଗିତା *ମେଟ୍ରୋ ମର୍ଫି କଣ୍ଟେଷ୍ଟ*ରେ ସେ ଭାଗନେଇଥିଲେ । ସେତେବେଳକୁ ତାଙ୍କୁ ୧୪/୧୫ ବର୍ଷ ବୟସ ହୋଇଥାଏ । ଏହି ପ୍ରତିଯୋଗିତାରେ ଅନୀଲ ବିଶ୍ୱାସ, ନୌସାଦ, ବସନ୍ତ ଦେଶାଈ ଓ ସି ରାମଚନ୍ଦ୍ର ଆଦି ସଙ୍ଗୀତ ନିର୍ଦ୍ଦେଶକମାନେ ବିଚାରକ ଥିଲେ । ଏହି ପ୍ରତିଯୋଗିତାରେ ଆରତୀ ବିଜୟୀ ହୋଇଥିଲେ ଓ ଏହା ତାଙ୍କୁ ପ୍ରଚ୍ଛଦପଟ୍ଟ ଗାୟନକୁ ବାଟ କଢ଼େଇଥିଲା । ୧୯୫୮ ମସିହାରେ ସେ ହିନ୍ଦୀ ଚଳଚ୍ଚିତ୍ର ସହରରେ ଗୀତ ଗାଇବାର ପ୍ରଥମ ସୁଯୋଗ ପାଇଥିଲେ । ଏହାପରେ ସେ ଅନେକ ହିନ୍ଦୀ, ବଙ୍ଗଳା, ଗୁଜରାଟୀ ଓ ଓଡ଼ିଆ ଚଳଚ୍ଚିତ୍ରରେ ଗୀତ ଗାଇଛନ୍ତି ।

### ଓଡ଼ିଆ ଚଳଚ୍ଚିତ୍ରରେ ପ୍ରଚ୍ଛଦପଟ୍ଟ ଗୀତ
* ଏଇ ଝୁମା ଝୁମା ଗୋଲାପୀ ବେଳାରେ (ଅଭିଳାଷ)
* ଅଭିମାନିନୀ ଏ ଅମାନିଆ ଢେଉ (ଉଲ୍‌କା)
* ଏ ଜୀବନମାନେ ନୁହେଁ ଆହା (ଉଲ୍‌କା)
* ଭାଉଜ ନାକରେ ସୁନା ଫାସିଆ (ବାଟ ଅବାଟ)
* ଆଖି ବୁଜିଦେଲେ କିଆଁ ଏପରି ଲାଗେ (ବାଟ ଅବାଟ)
* ତୋ ସାଥେ ଯିବିନି ମୁଁ ଯାତରା ଦେଖି (ବାଟ ଅବାଟ)
* ଏ ମନେ ଅଛି (ମେଘମୁକ୍ତି)
* ମୁଁ ଜାଣେନା, ତୁମେ ଜାଣନା (ଟିକେ ହସ ଟିକେ ଲୁହ)

## ସମ୍ମାନ ଓ ପୁରସ୍କାର
* ସଙ୍ଗୀତ ସୁଧାକାର ବାଳକୃଷ୍ଣ ଦାସ ପୁରସ୍କାର
* ଲାଇଫଟାଇମ ଆଚିଭମେଣ୍ଟ ସମ୍ମାନ - ୨୦୧୫(ଓଡ଼ିଶା ସରକାର)
* ଶ୍ରେଷ୍ଠ ପ୍ରଚ୍ଛଦପଟ୍ଟ ଗାୟିକା - ୧୯୬୫,୧୯୬୭,୧୯୭୬ (ବେଙ୍ଗଲ ଫିଲ୍ମ ଜର୍ଣ୍ଣାଲିଷ୍ଟ ଆସୋସିଏସନ)
* ଫିଲ୍ମଫେୟାର ଶ୍ରେଷ୍ଠ ପ୍ରଚ୍ଛଦପଟ୍ଟ ଗାୟିକା - ୧୯୮୩ (ଦୋ ନେନା ଏକ କାହାଣୀ, ମାସୁମ ଚଳଚ୍ଚିତ୍ର)
* ଲାଇଫଟାଇମ ଆଚିଭମେଣ୍ଟ ସମ୍ମାନ - ୨୦୧୬(ଟାଇମ୍ସ ଅଫ ଇଣ୍ଡିଆ)

## ଆଧାର
## ବାହାର ଆଧାର
*
* 

ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଗୋଆ ମୁକ୍ତି ଦିବସ

ଗୋଆ, ଡାମନ ଓ ଡିଉ ମୁକ୍ତି ଦିବସ ପ୍ରତିବର୍ଷ ୧୯ ଡିସେମ୍ବରରେ ଭାରତର ଗୋଆରେ ପାଳନ କରାଯାଏ । ଏହା ଭାରତରେ **ଗୋଆ ମୁକ୍ତି ଦିବସ** ନମରେ ଖ୍ୟାତ । ଗୋଆକୁ ପର୍ତ୍ତୁଗୀଜ୍ ଶାସନରୁ ମୁକ୍ତ କରିଥିବା ଭାରତୀୟ ସଶସ୍ତ୍ର ବାହିନୀର ସ୍ମୃତିରେ ଗୋଆ ମୁକ୍ତି ଦିବସ ପାଳନ କରାଯାଏ ।  ଏହି ଦିନ ହିଁ ଭାରତ ୟୁରୋପୀୟ ଶାସନରୁ ସମ୍ପୂର୍ଣ୍ଣ ମୁକ୍ତ ହେଲା ।
## ଇତିହାସ 
ଗୋଆ, ନାମକ ଏହି ଭାରତୀୟ ରାଜ୍ୟ, ଡିସେମ୍ବର ୧୯, ୧୯୬୧ରେ ପ୍ରାୟ ୪୫୦ ବର୍ଷର ପର୍ତ୍ତୁଗୀଜ୍ ଶାସନରୁ ମୁକ୍ତ ହୋଇଥିଲା । ଭାରତରେ ଊନ୍ନବିଂଶ ଶତାବ୍ଦୀରେ ସ୍ୱାଧୀନତା ପାଇଁ ଏହି ଆନ୍ଦୋଳନ ଗୋଆରେ ମଧ୍ୟ କିଛି ମାତ୍ରାରେ ପ୍ରଭାବ ପକାଇଥିଲା । ଗୋଆର ବାସିନ୍ଦାମାନେ ୧୯୪୦ ଦଶକରେ ସତ୍ୟଗ୍ରହରେ ମଧ୍ୟ ଭାଗନେଇଥିଲେ । ୧୯୪୭ ମସିହାରେ ଭାରତ ସ୍ୱାଧୀନତା ପାଇବା ପରେ ମଧ୍ୟ ପର୍ତ୍ତୁଗୀଜମାନେ ଗୋଆ ଛାଡିବାକୁ ମନା କରିଦେଇଥିଲେ । କଥାବାର୍ତ୍ତା ବିଫଳ ହେବା ପରେ ଭାରତର ତତ୍କାଳୀନ ସରକାର ଗୋଆର ମୁକ୍ତି ପାଇଁ ସାମରିକ ବିକଳ୍ପ ବାଛିଲେ।

ତିନୋଟି ପର୍ତ୍ତୁଗୀଜ୍ ଅଞ୍ଚଳ: ଗୋଆ, ଡାମନ ଓ ଡିଉକୁ ମୁକ୍ତ କରିବା ପାଇଁ ଅପରେସନ୍ ବିଜୟ ଆରମ୍ଭ କରାଯାଇଥିଲା । ଏହା ଭାରତୀୟ ସଶସ୍ତ୍ର ବାହିନୀର ପ୍ରଥମ ତ୍ରି-ସେବା କାର୍ଯ୍ୟ ବୋଲି ଅନୁମାନ କରାଯାଉଥିଲା । ଡିସେମ୍ବର ୧ରୁ ଭାରତ ସରକାର ସାମରିକ କାର୍ଯ୍ୟାନୁଷ୍ଠାନ ଗ୍ରହଣ କରିବାକୁ ଚାହୁଁଥିଲେ, କିନ୍ତୁ ଏହା ୩୬ ଘଣ୍ଟିଆ ସାମରିକ ଅପରେସନ୍ ଭାବରେ ଡିସେମ୍ବର ୧୮, ୧୯୬୧ରୁ ଆରମ୍ଭ ହୋଇ ୧୯ ଡିସେମ୍ବର ୧୯୬୧ରେ ଶେଷ ହୋଇଥିଲା ।

## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
ପିତୃ ଦିବସ

ପିତା ତଥା ପିତୃତ୍ୱ ବନ୍ଧନକୁ ସମ୍ମାନ ଦେବା ଉଦ୍ଦେଶ୍ୟରେ **ପିତୃ ଦିବସ** ପାଳିତ ହୋଇ ଆସୁଅଛି । ୟୁରୋପର କ୍ୟାଥୋଲିକ୍ ଦେଶମାନଙ୍କରେ ଏହାକୁ ମହାପୁରୁଷ ଜୋସେଫଙ୍କ ଦିବସ ଭାବେ ମାର୍ଚ୍ଚ ୧୯ରେ ପାଳନ କରାଯାଇଥାଏ । ଯୁକ୍ତରାଷ୍ଟ୍ରରେ, ସୋନୋରା ସ୍ମାର୍ଟ ଡୋଡଙ୍କଦ୍ୱାରା ପିତୃ ଦିବସ ପ୍ରତିଷ୍ଠା କରାଯାଇଥିଲା ଏବଂ ୧୯୧୦ ମସିହାରେ ପ୍ରଥମ ଥର ପାଇଁ ଜୁନ ତୃତୀୟ ରବିବାରରେ ପାଳନ କରାଯାଇଥିଲା । ପୃଥିବୀର ବିଭିନ୍ନ ଦେଶରେ ପିତାଙ୍କ ସମ୍ମାନରେ ନିଜସ୍ୱ ପରମ୍ପରା ଅନୁଯାୟୀ ଭିନ୍ନ ଭିନ୍ନ ଦିନରେ ଏହି ଦିବସ ପାଳନ କରନ୍ତି ।

## ଭାରତ ସଂଦର୍ଭରେ 
ପିତୃ ଦିବସ ପାଳନ ଭାରତର ମୂଳ ପ୍ରଥା ନୁହେଁ ବରଂ ଏହା ପାଶ୍ଚାତ୍ୟ ଜଗତର ପ୍ରଭାବଦ୍ୱାରା ଅନୁସରଣ କରାଯାଇଛି । ଭାରତରେ ଏହା ଜୁନ ତୃତୀୟ ରବିବାର ଦିନ ପାଳନ କରାଯାଏ । ଏହି ଦିବସ ଏକ ସାଧାରଣ ଛୁଟି ନୁହେଁ । ଅଧୁନା ଏହି ଦିନଟି ସାଧାରଣତଃ ହାଇଦ୍ରାବାଦ, ଚେନ୍ନାଇ, ମୁମ୍ବାଇ, ଅହମ୍ମଦାବାଦ, ନୂଆଦିଲ୍ଲୀ, ବେଙ୍ଗାଲୁରୁ, କୋଲକାତା, ପୁନେ ଭଳି ଅନ୍ୟାନ୍ୟ ବଡ଼ ସହରରେ ପାଳନ କରାଯାଉଛି । ଉତ୍ତର ପୂର୍ବାଞ୍ଚଳ ନାଗାଲାଣ୍ଡରେ ଏହା ଏକ ଛୁଟିଦିନ ଯେଉଁଠାରେ ଏହି ଅବସରରେ ଚର୍ଚ୍ଚରେ ପ୍ରାର୍ଥନା କରାଯାଏ । ୧୯୦୮ ମସିହାରେ ଯୁକ୍ତରାଷ୍ଟ୍ରରେ ଏହି ଦିନଟି ପାଳନ କରାଯିବା ପରେ ଏବଂ ଧୀରେ ଧୀରେ ଲୋକପ୍ରିୟତା ହାସଲ କଲା । ପରବର୍ତ୍ତୀ ସମୟରେ ଭାରତର କେବଳ ମହାନଗର ଗୁଡିକରେ ଏହି ଘଟଣାକୁ ସ୍ୱୀକୃତି ଦେଇ ଏହି ପରମ୍ପରା ଅନୁସରଣ କରାଗଲା । ଏହି ଦିବସରେ ଭାରତରେ ସାଧାରଣତଃ ପିଲାମାନେ ଗ୍ରିଟିଂ କାର୍ଡ, ଇଲେକ୍ଟ୍ରୋନିକ୍ ଗ୍ୟାଜେଟ୍, ସାର୍ଟ, ସୁନା ହାର, କଫି ମଗ୍ କିମ୍ବା ବହି ପରି ଉପହାର ଦେବା ସହିତ ଏହି ଦିନଟି ପାଳନ କରିଥାନ୍ତି ।

## ଆଧାର 
ଶ୍ରେଣୀ:ମାର୍ଚ୍ଚ ମାସର ପାଳିତ ଦିବସ
ପୂର୍ଣ୍ଣ ଦାସ ବାଉଲ

**ପୂର୍ଣ୍ଣ ଦାସ ବାଉଲ** (ଜଣାଶୁଣା ନାମ ପୂର୍ଣ୍ଣ ଦାସ ବାଉଲ ସମ୍ରାଟ; ଜନ୍ମ ୧୮ ମାର୍ଚ୍ଚ ୧୯୩୩) ଜଣେ ଭାରତୀୟ ସଙ୍ଗୀତଜ୍ଞ ଓ ଗାୟକ ଥିଲେ ଏବଂ ସେ ବାଉଲ ପରମ୍ପରାର ଗୀତ ଗାଉଥିଲେ । କେହି କେହି ତାଙ୍କୁ ପୂର୍ଣ୍ଣ ଚନ୍ଦ୍ର ଦାସ ନାମରେ ଡାକୁଥିଲେ କିନ୍ତୁ ସେହି ନାମରେ ଅନେକ ଲୋକ ଥିବାରୁ ଦ୍ୱନ୍ଦ୍ୱ ଏଡ଼େଇବା ପାଇଁ ପୂର୍ଣ୍ଣ ଦାସ ବାଉଲ ନାମ ଦିଆଯାଇଥିଲା । ସେ ୧୪୦ ଦେଶ ଭ୍ରମଣ କରି ବାଉଲ ପରମ୍ପରାରେ ପ୍ରଦର୍ଶନ କରିଥିଲେ ।

## ପରିବାର ଓ ପୃଷ୍ଠଭୂମି
ବେଙ୍ଗଲରେ ଏକଦା ଭ୍ରମଣକାରୀ ଚାରଣ କବିଙ୍କର ପରବର୍ତ୍ତୀ ଅଧ୍ୟାୟରେ ବାଉଲ ପରମ୍ପରା ସୃଷ୍ଟି ହୋଇଥିଲେ ଯେଉଁମାନେ ଐତିହାସିକ ବେଙ୍ଗଲରେ ଭ୍ରମଣ କରୁଥିଲେ ଯାହା ଆଜି ଦୁଇ ଭାଗରେ ବିଭକ୍ତ ହୋଇ ବଙ୍ଗଳାଦେଶ (ପୂର୍ବତନ 'ପୂର୍ବ ପାକିସ୍ଥାନ') ଓ ଭାରତରେ ପରିବର୍ତ୍ତୀତ ହୋଇଛି । ଏହି ବାଉଲ ଇଲାକାରେ ପଶ୍ଚିମ ବଙ୍ଗ, ବିହାର, ଆସାମ ଓ ଓଡ଼ିଶା ଅଛି । ବାଉଲ ଗୋଷ୍ଠୀରେ ଓ ଏହି ଅଞ୍ଚଳରେ ଦାସ ସାଙ୍ଗିଆ ଏକ ପାରମ୍ପରିକ ସାଙ୍ଗିଆ । 

ଭାରତର ପଶ୍ଚିମ ବଙ୍ଗରେ ଥିବା ବୀରଭୁମ ଜିଲ୍ଲା ନିବାସୀ ନଳିନୀ ଦାସ କଫ ବାଉଲଙ୍କର ସନ୍ତାନ ରୂପେ ବିରଭୁମ ନିକଟରେ ଥିବା ରାମ‌ପୁରହାଟ ନିକଟରେ ଥିବା ଏକଛକ ଗ୍ରାମରେ ୧୯୩୩ ମସିହାରେ ପୂର୍ଣ୍ଣ ଦାସ ବାଇଲ ସମ୍ରାଟ ଜନ୍ମଗ୍ରହଣ କରିଥିଲେ । ପୂର୍ଣ୍ଣ ଦାସ ବାଉଲଙ୍କ ପତ୍ନୀ ମଞ୍ଜୁ ଦାସ ବାଉଲ ମଧ୍ୟ ଜଣେ ବାଉଲ ଗାୟୀକା ଥିଲେ ଯିଏ ଭାରତୀୟ ଲୋକ ସଙ୍ଗୀତ ଓ ବଙ୍ଗଳା ଲୋକ ଗୀତ ଗାୟୀକା ଥିଲେ ଓ ତାହା ସ‌ହିତ ସେ ଅଣ‌-ଇଂରାଜୀ ଭାଷାରେ ସଙ୍ଗୀତ ଲେଖିକା ଥିଲେ । ପୂର୍ଣ୍ଣ ଦାସଙ୍କର ତିନି ପୁଅ ମଧ୍ୟରୁ ସୁଭେନ୍ଦୁ (ସୁନ୍ଦର ଚନ୍ଦ୍ର) ବା ବାପି ଦାସ ବାଉଲ ମଧ୍ୟ ଜଣେ ସଙ୍ଗୀତକାର ଥିଲେ ଯିଏ ଅଧୁନା ତାଙ୍କର ସଙ୍ଗୀତକୁ ଜାଗତିକ ମିଶ୍ରଣ ରୂପ ଦେଉଛନ୍ତି ଓ ଫ୍ରାନସରେ ଅନେକ ବର୍ଷ ଧରି ବାସ କରୁଛନ୍ତି । ପୂର୍ଣ୍ଣ ଦାସ ବାଇଲ ସମ୍ରାଟଙ୍କର ଏକ ପୁଅ ଦିବ୍ୟେନ୍ଦୁ ଦାସ ବାଇଲ ପିତାଙ୍କ ସ‌ହିତ ମିଶି ବାଉଲ ସମ୍ରାଟ ସଙ୍ଗୀତ ମରଣୋତ୍ତର ଦଳ ଗଠନ କରିଛନ୍ତି । ପୂର୍ଣ୍ଣ ଦାସ ବାଇଲ ସମ୍ରାଟଙ୍କର ବଡ଼ ପୁଅ କୃଷ୍ଣେନ୍ଦୁ ଦାସ ବାଉଲ ମଧ୍ୟ ନିଜେ ଜଣେ ବାଉଲ ଓ ପିତାଙ୍କ ସାଥିରେ ମିଶି ସମସ୍ତ ମହାଦେଶ ଭ୍ରମଣ କରି ସାରିବା ପରେ  କାନାଡ଼ାରେ ବାସ କରୁଛନ୍ତି । 
 
## ପ୍ରଦର୍ଶନ
*୨୦୧୩: ବାଉଲ ସମ୍ରାଟ ଦଳ ପ୍ରଦର୍ଶନ କଲେ ଇସ୍ତାନବୁଲ, କୋନ୍ୟା ଓ ତୁର୍କୀରେ । 
*୨୦୧୨: ବାଉଲ ସମ୍ରାଟ ଦଳ ପ୍ରଦର୍ଶନ କଲେ ଦକ୍ଷିଣ କୋରିଆରେ ସିଓଲରେ । 
*୨୦୦୯: ବାଉଲ ସମ୍ରାଟ ଦଳ ପ୍ରଦର୍ଶନ କଲେ ଅମେରିକାର କାଲିଫର୍ଣ୍ଣିଆରେ ।
*୨୦୦୬: ବାଉଲ ସମ୍ରାଟ ଦଳ ପ୍ରଦର୍ଶନ କଲେ ଚୀନର ସାଙ୍ଘାଇରେ । 
*୨୦୦୫: ବାଉଲ ସମ୍ରାଟ ଦଳ ପ୍ରଦର୍ଶନ କଲେ ଆମେରିକାରେ । 
*୨୦୦୪: ବାଉଲ ସମ୍ରାଟ ଦଳ ପ୍ରଦର୍ଶନ କଲେ ଅଷ୍ଟ୍ରେଲିଆର ଆଡିଲେଡରେ । 
*୨୦୦୩: ବାଉଲ ସମ୍ରାଟ ଦଳ ପ୍ରଦର୍ଶନ କଲେ ନିୟୁ ୟୋର୍କ, ୱାସିଙ୍ଗଟନ, ଟେକ୍ସାସ, କାଲିଫର୍ଣ୍ଣିଆ, ଓଣ୍ଟାରିଓ । 
*୨୦୦୩: ବାଉଲ ସମ୍ରାଟ ଦଳ ପ୍ରଦର୍ଶନ କଲେ ଆରିଜୋନା, କାଲିଫର୍ଣ୍ଣିଆର ସାନ ଡିଏଗୋ ବିଶ୍ୱବିଦ୍ୟାଳୟରେ ।  

## ସମ୍ମାନ
*୨୦୧୩ ପଦ୍ମଶ୍ରୀ ସମ୍ମାନ ।
*୧୯୯୯ ଶ୍ରୀ କେ ଆର ନାରାୟନଙ୍କ ପ୍ରଦତ୍ତ ଭାରତୀୟ ପ୍ରେସିଡେଣ୍ଡ ପୁରସ୍କାର ।

## ଆଧାର
ବିଶ୍ୱ ସ୍ୱାସ୍ଥ୍ୟ ଦିବସ

ବିଶ୍ୱ ସ୍ୱାସ୍ଥ୍ୟ ସଂଗଠନ (WHO) ହେଉଛି ବିଶ୍ୱର ବିଭିନ୍ନ ସଦସ୍ୟ ଦେସ ମାନଙ୍କ ମଧ୍ୟରେ ସ୍ୱାସ୍ଥ୍ୟ ସମ୍ବନ୍ଧୀୟ ସମସ୍ୟା ଉପରେ ପାରସ୍ପରିକ ସହଯୋଗ ଏବଂ ମାନକ ବିକାଶ ପାଇଁ ଏକ ସଂଗଠନ । ବିଶ୍ୱ ସ୍ୱାସ୍ଥ୍ୟ ସଂଗଠନରେ ୧୯୩ଟି ସଦସ୍ୟ ରାଷ୍ଟ୍ର ଏବଂ ଦୁଇଟି ଅନୁବନ୍ଧିତ ସଦସ୍ୟ ଅଛନ୍ତି । ମିଳିତ ଜାତିସଂଘ ସଂଗଠନର ଏହା ଏକ ସହାୟକ ସଂସ୍ଥା ଅଟେ । ଏହି ସଂଗଠନ ୭ ଏପ୍ରିଲ ୧୯୪୮ରେ ପ୍ରତିଷ୍ଠିତ ହୋଇଥିଲା । ସେଥିପାଇଁ ପ୍ରତିବର୍ଷ ୭ ଏପ୍ରିଲକୁ **ବିଶ୍ୱ ସ୍ୱାସ୍ଥ୍ୟ ଦିବସ** ଭାବେ ପାଳନ କରାଯାଏ ।

## ଆଧାର 
ଶ୍ରେଣୀ:ଅପ୍ରେଲ ମାସର ପାଳିତ ଦିବସ
ଜାତୀୟ ସୁରକ୍ଷିତ ମାତୃତ୍ୱ ଦିବସ

ଏପ୍ରିଲ ୧୧କୁ **ଜାତୀୟ ସୁରକ୍ଷିତ ମାତୃତ୍ୱ ଦିବସ** ଭାବରେ ପାଳନ କରାଯାଏ । ଏହାର ମୁଖ୍ୟ ଉଦ୍ଦେଶ୍ୟ ହେଉଛି ସମସ୍ତ ମହିଳା ଯେପରି ଗର୍ଭଧାରଣ, ପ୍ରସବ ଏବଂ ପ୍ରସବକାଳୀନ ସେବା ସମୟରେ ସମସ୍ତ ପ୍ରକାର ଯତ୍ନ ଏବଂ ପର୍ଯ୍ୟାପ୍ତ ସୁବିଧା ଲାଭ କରିପାରିବ । 

ନିରାପଦ ମାତୃତ୍ୱ ପାଇଁ ଭାରତରେ (WRA India) ଗଠନ କରାଯାଇଥିଲା । (WRA India)  ବା "White Ribbon Alliance" ଏକ ଔପଚାରିକ ମିଳିତ ମଞ୍ଚ ଯେଉଁଠାରେ ସୁରକ୍ଷିତ ମାତୃତ୍ୱକୁ ପ୍ରାଥମିକତା ଦେବା ପାଇଁ ସରକାର ତଥା ଆନ୍ତର୍ଜାତୀୟ ସଂଗଠନଗୁଡ଼ିକର ତୃଣମୂଳ ସ୍ତରର ପ୍ରୟାସକୁ ଏକତ୍ରିତ କରିବା ସହ ଏଥି ନିମନ୍ତେ ବିଶ୍ୱବ୍ୟାପୀ ଧ୍ୟାନ ସୃଷ୍ଟି କରିବା ।

## ଆଧାର 
ଶ୍ରେଣୀ:ଅପ୍ରେଲ ମାସର ପାଳିତ ଦିବସ
କୈଳାଶ ଚନ୍ଦ୍ର କୁଳେଶିକା

**କୈଳାଶ ଚନ୍ଦ୍ର କୁଳେଶିକା** ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
କୈଳାଶ ଚନ୍ଦ୍ର କୁଳେଶିକା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୨୧ ମସିହାରେ କଂଗ୍ରେସରୁ ଇସ୍ତଫା ଦେଇ ବିଜେଡିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୫ଶ  ଓଡ଼ିଶା ବିଧାନ ସଭାର ସଭ୍ୟ
ପ୍ରଭୁ ଜାନି

**ପ୍ରଭୁ ଜାନି** (ଜନ୍ମ: ୨୦ ଅପ୍ରେଲ ୧୯୮୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରଭୁ ଜାନି ୧୯୮୫ ମସିହାର ଅପ୍ରେଲ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜିତୁ ଜାନି ଓ ପତ୍ନୀଙ୍କ ନାମ ପୂର୍ଣ୍ଣିମା ଜାନି ।

## ରାଜନୈତିକ ଜୀବନ 
ପ୍ରଭୁ ଜାନି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୧୬ଶ  ଓଡ଼ିଶା ବିଧାନ ସଭାର ସଭ୍ୟ
ସୋଡିୟମ ଜିର୍କୋନିୟମ ସାଇକ୍ଲୋସିଲିକେଟ

**ସୋଡିୟମ ଜିର୍କୋନିୟମ ସାଇକ୍ଲୋସିଲିକେଟ** ( **ZS-9** ), ଏକ ବ୍ୟବସାୟୀକ ନାମ **ଲୋଡେଲମା,**  ଏକ ଔଷଧ ଯାହା ଉଚ୍ଚ ରକ୍ତ ପୋଟାସିୟମ୍ ଚିକିତ୍ସା ପାଇଁ ବ୍ୟବହୃତ ହୁଏ |  ଏକରୁ ଛଅ ଘଣ୍ଟା ମଧ୍ୟରେ ପ୍ରଭାବର ଆରମ୍ଭ ହୁଏ |  ଏହା ପାଟିରେ ଦିଆଯାଏ | 

୨୦୧୮ ମସିହାରେ ୟୁରୋପୀୟ ୟୁନିଅନରେ ଏବଂ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ସୋଡିୟମ ଜିର୍କୋନିୟମ ସାଇକ୍ଲୋସିଲିକେଟ ଅନୁମୋଦିତ ହୋଇଥିଲା |    ଯୁକ୍ତରାଜ୍ୟରେ ୨୦୧୯ ମସିହା ସୁଦ୍ଧା ଏହା ଏନଏଚଏସକୁ ଡୋଜ ପିଛା ପ୍ରାୟ ୭.୧୨ ପାଉଣ୍ଡ ଖର୍ଚ୍ଚ ହୁଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଶ୍ୱ ଚକୋଲେଟ ଦିବସ

**ବିଶ୍ୱ ଚକୋଲେଟ ଦିବସ**, ବା ଅନ୍ତର୍ଜାତୀୟ ଚକୋଲେଟ ଦିବସ , ହେଉଛି ଚକୋଲେଟର ବାର୍ଷିକ ଉତ୍ସବ, ଯାହା ପ୍ରତିବର୍ଷ ଜୁଲାଇ ୭ରେ ସାରା ବିଶ୍ୱରେ ପାଲନ କରାଯାଇଥାଏ । କେତେକଙ୍କ ମତରେ ଏହା ଇଉରୋପରେ ଚକୋଲେଟର ବ୍ୟବହାରର ଏକ ବାର୍ଷିକୀ ଉତ୍ସବ ।ବିଶ୍ୱ ଚକୋଲେଟ ଦିବସ ପାଳନ ୨୦୦୯ ମସିହାରୁ ଆରମ୍ଭ ହୋଇଥିଲା ।

ଅନ୍ୟ ଚକୋଲେଟ ଦିବସର ମଧ୍ୟ ପ୍ରଚଲନ ଅଛି, ଯେପରିକି ୨୮ ଅକ୍ଟୋବରରେ ଯୁକ୍ତରାଷ୍ଟ୍ରରେ ଜାତୀୟ ଚକୋଲେଟ ଦିବସ ପାଳିତ ହୁଏ । 
## ଆଧାର 
ଶ୍ରେଣୀ:ଜୁଲାଇ ମାସର ପାଳିତ ଦିବସ
ମାନବାଧିକାର ଦିବସ

ପ୍ରତିବର୍ଷ ଡିସେମ୍ବର ୧୦ ତାରିଖରେ **ମାନବାଧିକାର ଦିବସ** ସମଗ୍ର ବିଶ୍ୱରେ ପାଳନ କରାଯାଏ ।
## ଇତିହାସ 
ମିଳିତ ଜାତିସଂଘର ସାଧାରଣ ସଭାର ୧୦ ଡିସେମ୍ବର ୧୯୪୮ ଅଧିବେଶନରେ ମାନବିକ ଅଧିକାରର ସର୍ବଭାରତୀୟ ଘୋଷଣାନାମା କରାଯାଇଥିଲା । ମିଳିତ ଜାତିସଂଘର ଏହି ପ୍ରଥମ ପ୍ରମୁଖ ସଫଳତା ତଥା ଘୋଷଣାକୁ ସମ୍ମାନିତ କରିବାକୁ ଏହି ତାରିଖ ଚୟନ କରାଯାଇଥିଲା । ମାନବାଧିକାର ଦିବସର ଆନୁଷ୍ଠାନିକ ଘୋଷଣା ୪ ଡିସେମ୍ବର ୧୯୫୦ରେ ସାଧାରଣ ସଭାର ୩୧୭ତମ ସାଧାରଣ ଅଧିବେଶନରେ ଗୃହୀତ ହୋଇଥିଲା । ଯେତେବେଳେ ସାଧାରଣ ସଭାରେ ଏହି ସଂକଳ୍ପ ଘୋଷଣା କରାଯାଇଥିଲା, ସମସ୍ତ ସଦସ୍ୟ ରାଷ୍ଟ୍ର ତଥା ଅନ୍ୟ ଯେ କୌଣସି ଆଗ୍ରହୀ ସଂଗଠନକୁ ଏହି ଦିନ ପାଳନ କରିବାକୁ ଆମନ୍ତ୍ରଣ କରାଯାଇଥିଲା ।
## ପାଳନ 
ଏହି ଦିନଟିରେ ସାଧାରଣତଃ ଉଚ୍ଚସ୍ତରୀୟ ରାଜନୈତିକ ସମ୍ମିଳନୀ ତଥା ମାନବିକ ଅଧିକାର ସମ୍ବନ୍ଧୀୟ ସାଂସ୍କୃତିକ କାର୍ଯ୍ୟକ୍ରମ ଏବଂ ପ୍ରଦର୍ଶନୀ କରାଯାଇଥାଏ । ଏଥିସହ ପାରମ୍ପାରିକ ଭାବରେ ୧୦ ଡିସେମ୍ବରରେ ମିଳିତ ଜାତିସଂଘର ମାନବିକ ଅଧିକାର ପୁରସ୍କାର ଏବଂ ନୋବେଲ ଶାନ୍ତି ପୁରସ୍କାର ମଧ୍ୟ ପ୍ରଦାନ କରାଯାଏ । ମାନବିକ ଅଧିକାର କ୍ଷେତ୍ରରେ ସକ୍ରିୟ ଥିବା ଅନେକ ସରକାରୀ ଏବଂ ବେସରକାରୀ ସଂଗଠନ ତଥା ଅନେକ ନାଗରିକ ମଧ୍ୟ ଏହି ଦିନକୁ ପାଳନ କରିବା ପାଇଁ ସ୍ୱତନ୍ତ୍ର କାର୍ଯ୍ୟକ୍ରମ ଆୟୋଜନ କରନ୍ତି ।
## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
କନକମଞ୍ଜରୀ ପଟ୍ଟନାୟକ

**କନକମଞ୍ଜରୀ ପଟ୍ଟନାୟକ** (ଜନ୍ମ : ୧୯୫୩) ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକ ଓ ଶିକ୍ଷାବିତ । ସେ ଓଡ଼ିଆ ଗଳ୍ପ, କବିତା, ନାଟକ, ଉପନ୍ୟାସ, ଶିଶୁସାହିତ୍ୟ, ଅନୁବାଦ ଓ ନାଟ ଆଦି ରଚନା କରିଛନ୍ତି ।

## ଜୀବନୀ
### ପ୍ରାରମ୍ଭିକ ଜୀବନ 
କନକମଞ୍ଜରୀ ପଟ୍ଟନାୟକ ୧୯୫୩ ମସିହାରେ ଓଡ଼ିଶାର ଗଞ୍ଜାମ ଜିଲ୍ଲାସ୍ଥିତ ଘୁମୁସୁରର ମୁନିଗୁଡ଼ାଠାରେ ଜନ୍ମଗ୍ରହଣ କରିଥିଲେ । ବାଲ୍ୟକାଳରେ ମା' ଓ ଜେଜେମା'ଙ୍କଠାରୁ ଗୀତା, ପୁରାଣ ଆଦି ଶୁଣି ସେ ଓଡ଼ିଆ ସାହିତ୍ୟ ଆଡକୁ ଆଗ୍ରହୀ ହୋଇଥିଲେ ।

ସେ ରାଜକିଶୋର ଦାସଙ୍କୁ ବିବାହ କରିଛନ୍ତି । ରାଜକିଶୋର ଦାସ ଜଣେ ଓଡ଼ିଆ କବି, ଗାଳ୍ପିକ ଓ ପ୍ରକାଶକ ।

### ସାହିତ୍ୟ ରଚନା 
ଦଶମ ଶ୍ରେଣୀରେ ପଢ଼ୁଥିବା ସମୟରେ ସେ "*ମହଙ୍ଗା ଯୁଗରେ ନାରୀର କର୍ତ୍ତବ୍ୟ*" ନାମରେ ଏକ ପ୍ରବନ୍ଧ ଲେଖିଥିଲେ ଓ ୧୯୬୯ ମସିହାରେ ତାହା ସ୍ୱରାଜ୍ୟ ପତ୍ରିକାରେ ପ୍ରକାଶିତ ହୋଇଥିଲା । ପରେ ଏହା ଆକାଶବାଣୀ କଟକର *ନାରୀ ମହଲ* କାର୍ଯ୍ୟକ୍ରମରେ ମଧ୍ୟ ପରିବେଷଣ କରାଯାଇଥିଲା । ୧୯୭୨ ମସିହାରେ ତାଙ୍କ ପ୍ରଥମ ନାଟକ *ଅଷ୍ଟବଜ୍ର ସମ୍ମୀଳନ* ଆକାଶବାଣୀରେ ପ୍ରସାରିତ ହୋଇଥିଲା ।

## ରଚନାବଳୀ 
#### କବିତା ଗ୍ରନ୍ଥ
* ତଥାଗତ
* ସନେଟ
* କଥା କହ ଜହ୍ନରାତି - ୨୦୦୪ (ବର୍ଣ୍ଣ ପ୍ରକାଶନୀ)
* ବର୍ଷାରେ ଦୁଷ୍ଟଝିଅ - ୨୦୦୮ (ସାହିତ୍ୟ ଶ୍ୱେତପଦ୍ମା, ପାରଳାଖେମୁଣ୍ଡି)
* ଶବ୍ଦ ଛଳଛଳ
* କାକଳି ଓ ଅନ୍ୟାନ୍ୟ କବିତା (ଅପ୍ରକାଶିତ)
* ଇନ୍ଦ୍ରଧନୁ - ୨୦୦୯ (ଏଥେନା ବୁକ୍ସ)
* ଶାଶ୍ୱତ ଦ୍ୱାପର - ୨୦୧୦ (ତୃପ୍ତି)
#### ଗୀତି କବିତା
* ଚିତ୍ର ନଦୀ
* ଗୀତି ନୈବେଦ୍ୟ
#### ଗଳ୍ପ ସଂକଳନ
* ମାଟି ଦୀପ
* ଅଥ ଅବଧୂତ
* ନଦୀର ନାମ ସରସ୍ୱତୀ
* ଗଳ୍ପ ଯୁଗଯୁଗର (ସନ୍ତୋଷିନୀ ପଣ୍ଡା ଏବଂ କନକ ମଞ୍ଜରୀ ପଟ୍ଟନାୟକଙ୍କଦ୍ୱାରା ସମ୍ପାଦିତ) - ୨୦୧୩ (ଏଥେନା ବୁକ୍ସ)
#### ଉପନ୍ୟାସ
* ବେଳାଭୂମିର ଚିହ୍ନ
* ସମୟର ଶିଳାଲିପି (ଅପ୍ରକାଶିତ)
#### ଅନୁବାଦ
* ଗ୍ରୀକ ବୀର ପର୍ସିୟସ
* ସମକାଳୀନ ହିନ୍ଦୀ କାହାଣୀ
* କମ୍ରେଡ଼ଙ୍କ କୋର୍ଟ ଓ ଅନ୍ୟାନ୍ୟ ଗଳ୍ପ
* ଅନୁଦିତ ଲଘୁକଥା
#### ଗୀତିନାଟ୍ୟ
* ଯସମା (ଆକାଶବାଣୀ ଜୟପୁରରେ ପ୍ରସାରିତ)
* ଗୋପ ବିଭୁତି (ଦୂରଦର୍ଶନ ଭୁବନେଶ୍ୱରରେ ପ୍ରସାରିତ)
#### ପ୍ରବନ୍ଧ
* ପଲ୍ଲୀ କବି କାବ୍ୟବିଭା ୦ ୨୦୧୩ (ଗଜପତି ପ୍ରକାଶନ)

## ସମ୍ମାନ ଓ ପୁରସ୍କାର
* ଅଙ୍କୁର ସାହିତ୍ୟ ସମ୍ମାନ (ପାରଳାଖେମୁଣ୍ଡି)
* ସୁପ୍ରୀତିଦେବୀ ସ୍ମୃତି ସମ୍ମାନ (କଳିଙ୍ଗ ସାହିତ୍ୟ ସମାଜ, ବ୍ରହ୍ମପୁର)
* ତୀରତରଙ୍ଗ ସମ୍ମାନ (ଅନୁବାଦ ନିମନ୍ତେ)
* କୋଣାର୍କ ନାଟ୍ୟମଣ୍ଡପ ସମ୍ମାନ
* ବିଷ୍ଣୂପ୍ରିୟା ସାମନ୍ତସିଂହାର ସମ୍ମାନ
* ସୁପ୍ରଭା ରାୟ ଅନୁବାଦ ପୁରସ୍କାର
* ଅଜିତ ଅନୁବାଦ-ଭାରତୀ ପୁରସ୍କାର (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ମନସ୍ୱିନୀ ରାୟ ସ୍ମୃତି ସମ୍ମାନ (ଓଡ଼ିଶା ଲେଖିକା ସଂସଦ ପ୍ରଦତ୍ତ)

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ମାଷ୍ଟର ମିତ୍ରସେନ ଥାପା ମଗର

**ମାଷ୍ଟର ମିତ୍ରସେନ** (ଜନ୍ମ ୨୯ ଡିସେମ୍ବର ୧୮୯୫ – ୭ ଏପ୍ରିଲ ୧୯୪୬) ଜଣେ ନେପାଳୀ ଲୋକ ଗାୟକ, ଗୀତ ଲେଖକ, ନାଟ୍ୟକାର ଓ ସାମାଜିକ କର୍ମୀ ଥିଲେ । ସେ ଆର୍ମି ପରିତ୍ୟାଗ କରି ନେପାଳୀ ସଙ୍ଗୀତ ଓ ସାମାଜିକ ଉନ୍ନତି କଳ୍ପେ କାମ କରିବାକୁ ଲାଗିଲେ । ନେପାଳ ସମାଜର ବିଭିନ୍ନ ବିଭାଗରେ ତାଙ୍କର ଉଲ୍ଲେଖନୀୟ ଅବଦାନ ଥିଲା । 

## ପ୍ରାକ୍ ଜୀବନ 
### ଜନ୍ମ ସ୍ଥାନ
ମିତ୍ରସେନ ଭାରତର ଧର୍ମଶାଳାର ଭଗସୁ କାଣ୍ଟନମେଣ୍ଟରେ ୨୯ ଡିସେମ୍ବର ୧୮୯୫ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କର ପିତାଙ୍କ ନାମ ମନବିରସେନ ଥାପା ମଗର ଥିଲା ଓ ମାତାଙ୍କ  ନାମ ରାଧା ଥାପା ମଗର ଥିଲା । ତାଙ୍କର ଅଜାଙ୍କ ନା ସୁରେନ୍ଦ୍ରସେନ ଥାପା ଥିଲା ଓ ତାଙ୍କର ଦିଗବିଜୟ ସେନ ଥାପା ନାମକ ଏକ ମାତ୍ର ପୁଅ ଥିଲେ । ତାଙ୍କର ପୁର୍ବ ପୁରୁଷଙ୍କ ଘର ନେପାଳର ପର୍ବତ ଜିଲ୍ଲାରେ ଥିବା ରଖୁ ପୁଲ ଗ୍ରାମରେ ଥିଲା ।

### ଶିକ୍ଷା
ଭଗସୁ କାଣ୍ଟନମେଣ୍ଟରେ କୌଣସି ବିଦ୍ୟାଳୟ ନ ଥିବାରୁ ସେ ପ୍ରଥମେ ତାଙ୍କର ପିତାଙ୍କଠାରୁ ପ୍ରାଥମିକ ଶିକ୍ଷା ଲାଭ କରିଥିଲେ । ଆଠ ବର୍ଷ ବୟସରେ ସେ ତାଙ୍କ ଘରଠାରୁ ୫ ମାଇଲ ଦୂରରେ ଥିବା ଏକ ପ୍ରାଥମିକ ବିଦ୍ୟାଳୟରେ ପ୍ରଥମ ଗ୍ରେଡ ଛାତ୍ର ଭାବରେ ନାମ ଲେଖାଇଥିଲେ । ତାଙ୍କ ପିତାଙ୍କଠାରୁ ସେ ଭାନୁଭକ୍ତଦ୍ୱାରା ଅନୁବାଦିତ ରାମାୟଣ ଶିକ୍ଷା କରିଥିଲେ । 

### ମିଲିଟାରୀ ସେବା
ମାତ୍ର ୧୬ ବର୍ଷ ବୟସ ହୋଇଥିଲା ବେଳେ ସେ ୧/୧ ଗୁର୍ଖା ରାଇଫଲରେ ଯୋଗଦାନ କରିଥିଲେ । ସେହି ୟୁନିଟରେ ତାଙ୍କ ପୂର୍ବ ପୁରୁଷମାନେ ମଧ୍ୟ ସେବା କରିଥିଲେ ।  ବିଶ୍ୱ ଯୁଦ୍ଧ ୧ ସମୟରେ ସେ ୧୯୧୪ ମସିହାରେ ତାଙ୍କର ୟୁନିଟକୁ ନେଇ ଫ୍ରାନସରେ ଯୁଦ୍ଧ କରିଥିଲେ ।  ସେ ମିଲିଟାରୀ ସେବ ୧୯୨୦ ମସିହାର ପରିତ୍ୟାଗ କରିଥିଲେ । ସାମାଜିକ କର୍ମୀ ଭାବରେ କାମ କରିବାକୁ ତାଙ୍କର ସ୍ପୃହା ଥିବାରୁ ସେ ତାଙ୍କର ଅବଶିଷ୍ଟ ଜୀବନ ନେପାଳର ସାମାଜିକ ଓ ସଙ୍ଗୀତର ଉନ୍ନତି ନିମନ୍ତେ ଉତ୍ସର୍ଗ କରିଥିଲେ ।

## ସଙ୍ଗୀତ ଅବଦାନ
ଭାରତ ଓ ନେପାଳରେ ବାସ କରୁଥିବା ନେପାଳୀ ଲୋକମାନଙ୍କ ପାଖକୁ ତାଙ୍କର ହାରମୋନିଅମ ବାଦ୍ୟ ଧରି ପରିଭ୍ରମଣରେ ଯାଇଥିଲେ । ନେପାଳୀ ଲୋକମାନଙ୍କ ମଧ୍ୟରେ ତାଙ୍କର ଲୋକ ସଙ୍ଗୀତ ଅତି ଲୋକପ୍ରିୟ ହୋଇଥିଲା । ତାଙ୍କର କେତେକ ଲୋକପ୍ରିୟ ଗୀତର ନାମ "ଲହୁରେ କୋ ରେଲିମାଇ ଫଶିନାଇ ରାମରୋ", "ଧନ କୋ ବାଲା ଝୁଲ୍ୟୋ ହଜୁର ଦାଶଇନ ରମାଇଲୋ" ଓ "ମଲାଇ ଖୁତ୍ରୁକାଇ ପର୍ୟୋ ଜେଥନ ତିମରୋ ବ‌ହିନି" ଇତ୍ୟାଦି । ସେ ନେପାଳୀ ସଙ୍ଗୀତରେ ୯୭ଟି ଗୀତ ଗାଇ ୨୪ଟି ଡିସ୍କ ରେକର୍ଡ଼ ପ୍ରସ୍ତୁତ କରିଥିଲେ । ସେ କେବଳ ଗାୟକ ନଥିଲେ, ତାହା ସ‌ହିତ ନାଟକ, କାହାଣୀ, ଉପନ୍ୟାସ, ରଚନା ଓ ଗୀତ ରଚନା ମଧ୍ୟ କରିଥିଲେ । ତାଙ୍କର ନେପାଳୀ ସମାଜକୁ ସାମାଜିକ ଓ ସଙ୍ଗୀତର ଅନବଦ୍ୟ ଅବଦାନ ନିମନ୍ତେ ତାଙ୍କ ଛବି ଥିବା ଡାକ ଟିକେଟ ଉଭୟ ଭାରତ ଓ ନେପାଳରେ ଛପା ହୋଇଥିଲା ।  ନେପାଳୀ ସଙ୍ଗୀର ଓ ସମାଜକୁ ଆଗକୁ ନେବାପାଇଁ ଓ ତାଙ୍କୁ ସ୍ମରଣ ରଖିବା ପାଇଁ ଏକ ମିତ୍ରସେନ ଏକାଡେମୀ ଖୋଲିଥିଲେ ।  ତାଙ୍କର ଅବଦାନ ହିଁ ତାଙ୍କୁ "ମାଷ୍ଟର" କରିଦେଲା ଓ ସେ ଅମର ହୋଇଗଲେ । 

## ଆଧାର
ପ୍ରବୋଧ କୁମାର ମିଶ୍ର

**ପ୍ରବୋଧ କୁମାର ମିଶ୍ର** (ଜନ୍ମ: ୧୮ ଅକ୍ଟୋବର ୧୯୩୯) ଜଣେ ସଂସ୍କୃତ ପଣ୍ଡିତ ତଥା ଲେଖକ । ସେ ୧୯୮୭ ମସିହାରେ ସେ *ମଳୟଦୂତମ୍* ପାଇଁ  ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସଂସ୍କୃତରେ ଦୂତ କାବ୍ୟ ଲେଖିବାରେ ସେ ପ୍ରସିଦ୍ଧି ଅର୍ଜନ କରିଥିଲେ ।

## ସଂକ୍ଷିପ୍ତ ଜୀବନୀ 
ପ୍ରବୋଧ ସଂସ୍କୃତରେ ଶାସ୍ତ୍ରୀ, ସାହିତ୍ୟାଚାର୍ଯ୍ୟ, ହିନ୍ଦୀରେ କୋବିଦ, ବାରାଣସୀରୁ ସଂସ୍କୃତ ବିଶାରଦ ସମାପ୍ତ କରି ଅଧ୍ୟାପନା ଆରମ୍ଭ କଲେ । ୧୯୬୨ରେ ପ୍ରଜାତନ୍ତ୍ରରେ ଯୋଗ ଦେଲେ । ୧୯୬୬ରେ ରାଜ୍ୟ ସଂଗ୍ରହାଳୟରେ ସହକାରୀ କ୍ୟୁରେଟର ପରେ 'ମାତୃଭୂମି'ରେ ସାମ୍ବାଦିକତା କଲେ । ୧୯୮୨ରେ 'ନିତ୍ୟ ନୂତନ'ର ସମ୍ପାଦକ ଭାବେ ଭୁବନେଶ୍ୱରରେ ଅବସ୍ଥାନ କଲେ । କୌଣସି ଘଟଣା ବା ଦୃଶ୍ୟ  ଉପରେ ଶ୍ଳୋକ ଲେଖିପାରନ୍ତି । ଉଭୟ ଓଡ଼ିଆ ଓ ସଂସ୍କୃତରେ କାବ୍ୟକବିତା ରଚନାରେ ଧୂରୀଣ ପ୍ରବୋଧ ନିଜ ସଂସ୍କୃତ କାବ୍ୟ ଗ୍ରନ୍ଥ 'ସ୍ୱପ୍ନ୍ଦୂତମ୍' ପାଇଁ ରାଷ୍ଟ୍ରପତି ପୁରସ୍କାର ପ୍ରାପ୍ତ । ଏହି ଗ୍ରନ୍ଥରେ ସେ ଭାରତ ଓ ଓଡ଼ିଶାର ବିଭିନ୍ନ ସ୍ଥାନ ବିଶେଷକୁ ଅତି ସୁନ୍ଦର ଭାବେ ବର୍ଣ୍ଣନା କରିଛନ୍ତି ।  

## ରଚନାବଳୀ 
## ସମ୍ମାନ ଓ ପୁରସ୍କାର 
* ୧୯୮୭: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ସଂସ୍କୃତ ସାହିତ୍ୟ)
* ରାଷ୍ଟ୍ରପତି ପୁରସ୍କାର 'ସ୍ୱପ୍ନ ଦୂତମ୍' ପାଇଁ

## ଆଧାର
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଭାରତୀୟ ନୌସେନା ଦିବସ

ପ୍ରତିବର୍ଷ ୪ ଡିସେମ୍ବର ଦିନ **ଭାରତୀୟ ନୌସେନା ଦିବସ** ପାଳନ କରାଯାଏ । ଭାରତ ଏବଂ ପାକିସ୍ଥାନ ମଧ୍ୟରେ ୧୯୭୧ ଯୁଦ୍ଧରେ ଭାରତୀୟ ନୌସେନାର ଅବିସ୍ମରଣୀୟ ବିଜୟରକୁ ସ୍ମରଣ କରିବା ସହ ଉକ୍ତ ଯୁଦ୍ଧରେ ଶହୀଦ ହୋଇଥିବା ସମସ୍ତ ନୌସେନା ସଦସ୍ୟଙ୍କୁ ଶ୍ରଦ୍ଧାଞ୍ଜଳି ଦେବା ଉଦ୍ଦେଶ୍ୟରେ ଏହି ସେନା ଦିବସ ପ୍ରତିବର୍ଷ ପାଳନ କରାଯାଏ ।
## ଇତିହାସ 
୧୬୧୨ ମସିହାରେ ଇଷ୍ଟ ଇଣ୍ଡିଆ କମ୍ପାନୀଦ୍ୱାରା ଭାରତୀୟ ନୌସେନା ପ୍ରତିଷ୍ଠା କରାଯାଇଥିଲା । ଡିସେମ୍ବର ୩, ୧୯୭୧ରେ, ଭାରତ-ପାକିସ୍ତାନ ଯୁଦ୍ଧ ସମୟରେ ପାକିସ୍ତାନ ଭାରତୀୟ ବାୟୁସେନା ଉପରେ ଆକ୍ରମଣ କରିଥିଲା । ଏହି ଆକ୍ରମଣର ମୁକାବିଲା କରି ଭାରତୀୟ ନୌସେନା ସର୍ବାଧିକ ୩ଟି ଯୁଦ୍ଧ ଜାହାଜ (INS Veer, INS Nipat ଏବଂ INS Nirghat), ସର୍ବାଧିକ ବେଗରେ କରାଚି ଆଡକୁ ଗରି କରି ପାକିସ୍ତାନ ନୌସେନାକୁ ଟକ୍କର ଦେଇଥିଲେ । ଏହି ଅପରେସନ୍ ସମୟରେ ଭାରତୀୟ ନୌସେନା ପାକିସ୍ତାନ ସେନାର ୩ଟି ଜାହାଜକୁ ନଷ୍ଟ କରିବାକୁ ସକ୍ଷମ ହୋଇଥିଲେ । ଭାରତର ନୌସେନାକୁ ଏହି ସଫଳତା ଦେବା ପଛରେ ଆକ୍ରମଣର ନେତୃତ୍ୱ ନେଇଥିବା କମ୍ମାଣ୍ଡର କେ ପି ଗୋପାଳ ରାଓ ହିଁ ଥିଲେ । ଅପରେସନ ଟ୍ରାଇଡେଣ୍ଟ ନାମରେ ପ୍ରସିଦ୍ଧ ଏହି ଘଟଣାକୁ ସ୍ମରଣୀୟ କରିବା ପାଇଁ ଭାରତୀୟ ନୌସେନା ଦିବସ ପାଳିତ ହେଉଅଛି ।
## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
ଆବଜୁ

**ଆବଜୁ** ବା **ଆପସୁ**, ଅନ୍ୟ ନାମ **ଏଙ୍ଗୁର** (Cuneiform:, LAGAB×HAL; Sumerian: engur; Akkadian: *engurru*—lit., *ab*='water' *zu*='deep', recorded in Greek as Ἀπασών; Apasṓn), ନାମ ଭୂଗର୍ଭରୁ ଜାତ ସଜ ପାଣିକୁ ବୁଝାଏ ଯାହାର ଉର୍ବରକ ଗୁଣ ଥାଏ; ଏହି ନାମ ସୁମେରିଆନ ଧର୍ମର ଆକ୍କାଡିଆନ ପୁରାଣରୁ ଅଣାଯାଇଛି ଓ ହ୍ରଦ, ଝରଣା, ନ‌ଦୀ, କୁଅ ଓ ସଜ ଜଳର ଅନ୍ୟାନ୍ୟ ଉତ୍ସ ଆବଜୁରୁ ଆସିଥିବା କୁହାଯାଏ । ସୁମେରିଆନ ଓ ଆକ୍କାଡିଆନ ପୁରାଣରେ ଏହାକୁ **ଆଦିମ ସମୁଦ୍ର** ନାମ ଦିଆଯାଇଛି ଯାହା ପୃଥିବୀ ତଳେ ଥିବା ଶୂନ୍ୟ ସ୍ଥାନ (କୁର) ଓ ପୃଥିବୀ (ମା) ମଧ୍ୟରେ ଅଛି । ଏକ ସମ୍ପୂର୍ଣ୍ଣ ମାପକରା କପ ଏହାର ଚିତ୍ରଲେଖ ଅଛି ଯାହା ଜ୍ଞାନ, ବୁଦ୍ଧି, ଶିଷ୍ୟ ଇତ୍ୟାଦିକୁ ବୁଝାଏ । ଆବ ଚିତ୍ରଲେଖରେ ଗୋଟିଏ ଘର, ନଡ଼ା ଛପର ଥିବା କୁଡ଼ିଆ, ପିତାକୁ ବୁଝାଏ । ତେଣୁ ଆବଜୁ କ‌ହିଲେ ପୂର୍ଣ୍ଣ ଜ୍ଞାନପ୍ରାପ୍ତ ପିତାଙ୍କୁ ବୁଝାଏ ଓ ଏହା ମଧ୍ୟ ଏଙ୍ଗୁରର ଚିତ୍ରଲେଖ ଯେଉଁଥିରେ ଏକ ଚାରିକୋଣିଆ ବେସିନ ମଧ୍ୟ ଭାଗରେ ଗୋଟିଏ ତାରା ଥାଏ ଯାହା ଭଗବାନ‌କୁ ବୁଝାଏ । 

## ସୁମେରୁ ସଂସ୍କୃତି 
ଏରିଡୁ ସ‌ହରରେ ଏଙ୍କି ମନ୍ଦିର ଇ୨ ଆବଜୁ ନାମରେ ଜଣାଶୁଣା ଥିଲା (E2-abzu) (ଗଭୀର ଜଳାଶୟର ଗୃହ) ଯାହା ଏକ ପଙ୍କପୂର୍ଣ୍ଣ ସ୍ଥାନ ଧାରରେ ଥିଲା ଯାହାକୁ ଆବଜୁ କୁହାଯାଏ । ବେବିଲୋନ ଓ ଆସିରିଆ ମନ୍ଦିରମାନଙ୍କର ହତା ମଧ୍ୟରେ ପବିତ୍ର ଜଳ (holy water) ଥିବା ଟାଙ୍କି ଥାଏ ଯାହାକୁ ଆବଜୁ ବା ଆପସୁ କୁହାଯାଏ ।  ଏହିଭଳି ଧାର୍ମିକ ଜଳାଥିବା ଟାଙ୍କିମାନ ଅନେକ ଧାର୍ମିକ ସ୍ଥାନମାନଙ୍କରେ ଦେଖାଯାଏ ଯେପରିକି ଜୁଦାଇନମର ମିକଭଟ (mikvot), ଇସଲାମ ମସଜିଦ ପାଖ ଘୁସଲ (the washing pools) ବା ଖ୍ରୀଷ୍ଟଧର୍ମର ଚର୍ଚ୍ଚରେ ବାପଟିଜ୍ମ (baptismal font) ନିମନ୍ତେ ଟାଙ୍କି ଥିବା ଦେଖାଯାଏ ।  

## ସୁମେରୁ ଖଗୋଳ ବିଜ୍ଞାନରେ 
ମାନବ ପ୍ରାଣୀ ସୃଷ୍ଟିର ବ‌ହୁତ ପୂର୍ବରୁ ସୁମେରୁ ଭଗବାନ 'ଏଙ୍କି' (Enki) ରହିଥିବା ବିଶ୍ୱାସ କରାଯାଏ । ଏଙ୍କିଙ୍କର ପତ୍ନୀ ଦମଗାଲନୁନା (Damgalnuna), ତାଙ୍କ ମାତା ନମ୍ମୁ (Nammu), ତାଙ୍କ ଦ୍ୱାରପାଳ ଭଳି ଅନେକ ସେବାକାରୀମାନେ ତାଙ୍କ ସ‌ହିତ ଆବଜୁରେ ବାସ କରୁଥିଲେ ।

## ଭଗବାନ ଭାବରେ
ଆବଜୁଙ୍କୁ ଭଗବାନ ଭାବରେ ବର୍ଣ୍ଣନା କରାଯାଇଥିଲା କେବଳ ବେବିଲୋନରେ ଥିବା ଆସ୍ସୁର୍ବାନିପାଲ ଲାଇବ୍ରେରୀରେ ଗଚ୍ଛିତ ଥିବା ସୃଷ୍ଟିର ମହାକାବ୍ୟ 'ଏନୂମା ଏଲିଶ' (ଖ୍ରୀପୂ ୬୩୦) (*Enûma Elish*) ପୁସ୍ତକରେ କିନ୍ତୁ ତାହା ୫୦୦ ଶହ ବର୍ଷର ପୁରାତନ ଅଟେ । ଏହି କାହାଣୀରେ ସେ ସଜ ଜଳରୁ ମୌଳିକ ଭାବରେ ସୃଷ୍ଟି ହୋଇଥିଲେ ଓ ସେ ଆଉ ଜଣେ ମୌଳିକ ଭଗବାନ 'ତିଆମତ'ଙ୍କର (Tiamat) ପ୍ରେମିକ ଥିଲେ ଯିଏ ଲୁଣି ଜଳରୁ ସୃଷ୍ଟି ହୋଇଥିଲେ । ଏନୂମା ଏଲିଶ ମହାକାବ୍ୟର ଆରମ୍ଭ: ଯେତେବେଳେ ସ୍ୱର୍ଗ ବା ଏ-ନୁ-ମା ଏ-ଲିସର ଅସ୍ତିତ୍ୱ ନଥିଲା ବା ତଳେ ପୃଥିବୀ ନଥିଲା ସେତେବେଳେ ସଜପାଣିର ସମୁଦ୍ର "ଆପସୁ" ବିଦ୍ୟମାନ ଥିଲା ଯେଉଁଥିରୁ ଲୁଣି ସମୁଦ୍ର ତିଆମତ ସୃଷ୍ଟି ହେଲା। ତାଙ୍କର ଜଳ ସେ ପର୍ଯ୍ୟନ୍ତ ଆବଶ୍ୟକ ସ୍ଥଳେ ମିଶ୍ରିତ ହେଉଥିଲା; କୌଶସି ଗୋଚର ଭୂମି ନଥିଲା ଏପରିକି ଗୋଟିଏ ବୁଦା ମଧ୍ୟ ନଥିଲା । ଏହା ଫଳରେ ଯୁବା ଭଗବାନ ସୃଷ୍ଟି ହେଲେ ଯିଏ ଆପସୁଙ୍କୁ ହତ୍ୟା କରି ବ୍ରହ୍ମାଣ୍ଡର ରାଜା ହେଲେ । କ୍ରୋଧାନ୍ୱିତ ତିଆମତ ପ୍ରଥମ ଡ୍ରାଗନ ଜନ୍ମ ଦେଲେ, ତାଙ୍କ ଦେହରେ ରକ୍ତ ବଦଳରେ ବିଷ ଭରିଥିଲେ ଓ ବିଶ୍ୱାସଘାତକ ସନ୍ତାନମାନଙ୍କ ମଧ୍ୟର ଯୁଦ୍ଧ କରେଇଦେଲେ ଓ ଝଡ଼ର ଦେବତା ମରଦୁକ (Marduk) ତାଙ୍କୁ ହତ୍ୟା କ୍କରି ତାଙ୍କର ମୃତ ଶରୀରରୁ ସ୍ୱର୍ଗ ଓ ପୃଥିବୀ ତିଆରି କଲେ ।  

## ଆଧାର
କେଟୋରୋଲାକ

**କେଟୋରୋଲାକ,** ଏକ ବ୍ୟବସାୟୀକ ନାମ **ଟୋରାଡୋଲ,**  ହେଉଛି ଏକ ନନଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ (NSAID) ଯାହା ଯନ୍ତ୍ରଣା ନିବାରଣ ନିମନ୍ତେ ବ୍ୟବହୃତ ହୁଏ |  ନିର୍ଦ୍ଦିଷ୍ଟ ଭାବରେ ମଧ୍ୟମରୁ ପ୍ରବଳ ଯନ୍ତ୍ରଣା ପାଇଁ ଏହି ଔଷଧ ଦେବାକୁ ପରାମର୍ଶ ଦିଆଯାଇଛି |  ଚିକିତ୍ସାର ସମୟସୀମା ଛଅ ଦିନରୁ କମ୍ ଅଟେ |  ଏହା ପାଟି, ନାକ, ଆଖି ଡ୍ରପ, ଶିରା କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ |  ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ଆଠ ଘଣ୍ଟା ପର୍ଯ୍ୟନ୍ତ ଚାଲିଥାଏ | 

୧୯୭୬ରେ କେଟୋରୋଲାକ ପେଟେଣ୍ଟ୍ ହୋଇଥିଲା ଏବଂ ୧୯୮୯ରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା।   ୨୦୧୭ରେ ଏହା ଯୁକ୍ତରାଷ୍ଟ୍ରରେ ୨୭୧ତମ  ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କାମାୟା ମଣ୍ଡାଙ୍ଗୀ

**କାମାୟା ମଣ୍ଡାଙ୍ଗୀ** (୧ ଜାନୁଆରୀ ୧୯୨୫ - ୨୨ ଅପ୍ରେଲ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୫୨, ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାୟଗଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କାମାୟା ମଣ୍ଡାଙ୍ଗୀ ୧୯୨୫ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଣ୍ଡାଙ୍ଗୀ କାଠୁରା ଓ ପତ୍ନୀଙ୍କ ନାମ ରମଣ ଦେବୀ ।

## ରାଜନୈତିକ ଜୀବନ 
କାମାୟା ମଣ୍ଡାଙ୍ଗୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
କାମାୟା ମଣ୍ଡାଙ୍ଗୀ ୨୦୦୫ ମସିହାର ଅପ୍ରେଲ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୦ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୨୫ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୧ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଏସ୍. ମୁରଲୀଧର

ଜଷ୍ଟିସ ଏସ୍. ମୁରଲୀଧର ଜଣେ ଭାରତୀୟ ବିଚାରପତି । ସେ ଓଡ଼ିଶା ଉଚ୍ଚ ନ୍ୟାୟାଳୟର ୩୨ତମ ପ୍ରଧାନ ବିଚାରପତି ଅଟନ୍ତି । ସେ ପଞ୍ଜାବ ଓ ହରିୟାଣା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି । ସେ ପ୍ରଥମେ ମେ ୨୦୦୬ରେ ଭାରତର ରାଷ୍ଟ୍ରପତିଙ୍କଦ୍ୱାରା ଦିଲ୍ଲୀ ହାଇକୋର୍ଟରେ ବିଚାରପତି ଭାବରେ ନିଯୁକ୍ତ ହୋଇଥିଲେ । ସେ ୬ ମାର୍ଚ୍ଚ ୨୦୨୦ରେ ପଞ୍ଜାବ ଏବଂ ହରିୟାଣାର ହାଇକୋର୍ଟରେ ବିଚାରପତି ପଦବୀରେ ଅବସ୍ଥାପିତ ହୋଇଥିଲେ । ସେ ଓଡ଼ିଶା ଉଚ୍ଚ ନ୍ୟାୟଳୟର ମୁଖ୍ୟ ବିଚାରପତି ଥିବା ବେଳେ ଓଡ଼ିଶା ନ୍ୟାୟିକ ଅଭିଲେଖାଗାର ଭଳି ଅନନ୍ୟ ପ୍ରକଳ୍ପର ପ୍ରତିଷ୍ଠା ହୋଇଥିଲା ।

## ଶିକ୍ଷା 
ମାଡ୍ରାସ ବିଶ୍ୱବିଦ୍ୟାଳୟ ଅଧିନରେ ଚେନ୍ନାଇ ବିବେକାନନ୍ଦ ମହାବିଦ୍ୟାଳୟରୁ ୧୯୮୧ ମସିହାରେ ସ୍ନାତକୋତ୍ତର ବିଜ୍ଞାନ (ରସାୟନ ବିଜ୍ଞାନ)ରେ ପ୍ରଥମ ଶ୍ରେଣୀ ହାସଲ କରିଥିଲେ । ଏହାପରେ ମାଡ୍ରାସ ବିଶ୍ୱବିଦ୍ୟାଳୟରୁ ଆଇନରେ ପ୍ରଥମ ଶ୍ରେଣୀରେ ବି.ଏଲ. (B.L.) ଡ଼ିଗ୍ରୀ ହାସଲ କରିବା ସହ Lakshminarasa Reddi, the L.C. Miller Medals and the Carmichael and Innes Prize, 1984 ଦ୍ୱାରା ସମାନିତ ହୋଇଥିଲେ । ଜଣେ ଆଇନ ଛାତ୍ର ଭାବରେ ସେ ମାଡ୍ରାସ ଆଇନ କଲେଜର ଦୁଇ ସଦସ୍ୟ ବିଶିଷ୍ଟ ଦଳର ଅଂଶ ଥିଲେ, ଯାହା ସର୍ବ ଭାରତୀୟ ସ୍ତରରେ ମୂଟ କୋର୍ଟ ପ୍ରତିଯୋଗିତାରେ ବିଜୟ ଲାଭ କରିଥିଲା ଏବଂ ଫଳ ସ୍ୱରୂପ ଏପ୍ରିଲ ୧୯୯୮୪ରେ ୱାସିଂଟନ ଡି ସି ଅନୁଷ୍ଠିତ ୨୫ତମ ଫିଲିପ ସି ଜେସଫ ମୁଟ୍‌ କୋର୍ଟ ପ୍ରତିଯୋଗିତା ( :en:Philip C. Jessup International Law Moot Court Competition held at Washington D.C.ରେ )ଭାରତର ପ୍ରତିନିଧିତ୍ୱ କରିଥିଲା । ୧୯୯୦ ମସିହାରେ ନାଗପୁର ବିଶ୍ୱବିଦ୍ୟାଳୟରୁ ପ୍ରଥମ ଶ୍ରେଣୀରେ LL.M. ଡିଗ୍ରୀ ଲାଭ କରି ୨୦୦୩ରେ  ଦିଲ୍ଲୀ ବିଶ୍ୱବିଦ୍ୟାଳୟରୁ "Legal Aid and the Criminal Justice System in India" ବିଷୟରେ ଡ଼କ୍ଟରେଟ ଉପାଥି ଲାଭ କରିଥିଲେ । ସେ ମଧ୍ୟ ଇନ୍ଷ୍ଟିଚ୍ୟୁଟ ଅଫ୍‌ କମ୍ପାନୀ ସେକ୍ରେଟାରୀ ଅଫ୍‌ ଇଣ୍ଡିଆ( :en:Institute of Company Secretaries of Indiaର ) ର ଫେଲୋସିପ ଲାଭ କରିଥିଲେ ।
## ଐତିହାସିକ ଫୈସଲା 
#### ଆର୍ବିଟ୍ରେସନ ସମ୍ବନ୍ଧୀୟ 
* *Intertoll ICS Cecons O & M Co. Pvt. Ltd. v. National Highways Authority of India (2013)*
* *M/S. Lanco-Rani (JV) v. NHAI (2016)*
* *Gulshan Khatri v. Google Inc.(2017)*
#### ବୌଦ୍ଧିକ ସମ୍ପଦା ସମ୍ବନ୍ଧୀୟ 
* *Banyan Tree Holding (P) Limited v. A. Murali Krishna Reddy (2009)*
* *F. Hoffmann-LA Roche Ltd. v. Cipla Ltd. (2009)*
* *Bayer Corporation v. Union of India (2010)*
* *Nippon Steel Corporation v. Union of India (2011)*

## ବ୍ୟକ୍ତିଗତ ଜୀବନ 
ସ୍ୱାଧୀନ ଭାବେ ଆଇନ ଗବେଷଣା କରୁଥିବା  ଉଷା ରମାନାଥନ ହେଉଛନ୍ତି ଏସ୍. ମୁରଲୀଧରଙ୍କ ସହଧର୍ମିଣୀ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଜାତୀୟ ଶକ୍ତି ସଂରକ୍ଷଣ ଦିବସ

**ଜାତୀୟ ଶକ୍ତି ସଂରକ୍ଷଣ ଦିବସ** ପ୍ରତିବର୍ଷ ଡିସେମ୍ବର ୧୪ ତାରିଖରେ ପାଳନ କରାଯାଏ । ଏହା ଲୋକମାନଙ୍କୁ ବିଶ୍ୱର ବଢୁଥିବା ଉଷ୍ମତା ଏବଂ ଜଳବାୟୁ ପରିବର୍ତ୍ତନ ବିଷୟରେ ଅବଗତ କରାଇବା ଉପରେ ଧ୍ୟାନ ଦେଇଥାଏ ଏବଂ ଶକ୍ତି ଉତ୍ସ ସଞ୍ଚୟ ଦିଗରେ ପ୍ରୟାସକୁ ପ୍ରୋତ୍ସାହିତ କରିଥାଏ ।

## ଭାରତ ସଂଦର୍ଭରେ 
ଭାରତରେ **ଶକ୍ତି ସଂରକ୍ଷଣ ଆଇନ, ୨୦୦୧** ଶକ୍ତି ଦକ୍ଷତା ବ୍ୟୁରୋ (BEE)ଦ୍ୱାରା କାର୍ଯ୍ୟକାରୀ କରାଯାଇଥିଲା । ଶକ୍ତି ଦକ୍ଷତା ବ୍ୟୁରୋ (BEE) ହେଉଛି ଏକ ସାମ୍ବିଧାନିକ ସଂସ୍ଥା ଯାହା ଭାରତ ସରକାରଙ୍କ ଅଧୀନରେ କାର୍ଯ୍ୟ କରେ ଏବଂ ଶକ୍ତି ବ୍ୟବହାରକୁ ହ୍ରାସ କରିବା ପାଇଁ ନୀତି ତଥା ରଣନୀତିର ବିକାଶରେ ସାହାଯ୍ୟ କରେ । 

ଏହି ଦିନ ପାଳନ କରିବା ପାଇଁ ଶକ୍ତି ସଂରକ୍ଷଣ ସଂପର୍କିତ ବହୁ ସଂଖ୍ୟକ କାର୍ଯ୍ୟକ୍ରମ ଯେପରିକି ଆଲୋଚନା, ଆଲୋଚନାଚକ୍ର, ବିତର୍କ, କର୍ମଶାଳା ଏବଂ ପ୍ରତିଯୋଗିତା ପାଳନ ପୂର୍ବକ ସରକାର ତଥା ଜନତାଙ୍କ ମଧ୍ୟରେ ଶକ୍ତି ସଂରକ୍ଷଣର ଆବଶ୍ୟକତାକୁ ଜନ ସଚେତନତା ମାଧ୍ୟମରେ ପ୍ରଚାର କରାଯାଏ ।

## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
ପ୍ରବାସୀ ଭାରତୀୟ ଦିବସ

ପ୍ରତିବର୍ଷ ଭାରତ ସରକାରଙ୍କଦ୍ୱାରା ଜାନୁଆରୀ ୯ ତରିଖ ଦିନ **ପ୍ରବାସୀ ଭାରତୀୟ ଦିବସ** ପାଳନ କରାଯାଏ । ଏହି ଦିନ ମହାତ୍ମା ଗାନ୍ଧୀ ଦକ୍ଷିଣ ଆଫ୍ରିକାରୁ ସ୍ୱଦେଶକୁ ଫେରିଥିଲେ । ଏହି ଦିନକୁ ସ୍ମରଣୀୟ କରିବା ପାଇଁ ୨୦୦୩ ମସିହାରୁ ଏହି ଦିନର ଉତ୍ସବ ଆରମ୍ଭ ହୋଇଥିଲା । ପ୍ରବାସୀ ଭାରତୀୟ ଦିବସ ପାଳନ କରିବାର ଚିନ୍ତାଧାରା ସ୍ୱର୍ଗୀୟ ଲକ୍ଷ୍ମୀମଲ ସିଂଭିଙ୍କ ପରିକଳ୍ପନା ଥିଲା ।

ପ୍ରଥମ ପ୍ରଭାସୀ ଭାରତୀ ଦିବସ ୯ ଜାନୁୟାରୀ ୨୦୦୩ରେ ନୂଆଦିଲ୍ଲୀରେ ପାଳିତ ହୋଇଥିଲା ।

୨୦୧୯ ମସିହାରେ, ବାରାଣାସୀରେ ଏହି ଅବସରରେ ଆୟୋଜିତ ହୋଇଥିବା ସମ୍ମିଳନୀରେ ବହୁ ବଡ ଶିଳ୍ପପତି ଏବଂ ବହୁ ରାଜ୍ୟର ମୁଖ୍ୟମନ୍ତ୍ରୀ ମଧ୍ୟ ଯୋଗ ଦେଇଥିଲେ । ସାଧାରଣତଃ ଏହି ଅବସରରେ ଏକ ତିନି ଦିନିଆ କାର୍ଯ୍ୟକ୍ରମ ଆୟୋଜିତ ହୋଇଥାଏ । ଏଥିରେ ଯେଉଁ ପ୍ରବାସୀ ଭାରତୀୟ ନିଜ କ୍ଷେତ୍ରରେ ବିଶେଷ ସଫଳତା ହାସଲ କରିଛନ୍ତି ସେମାନଙ୍କୁ ସମ୍ମାନିତ କରାଯାଏ ଏବଂ ସେମାନଙ୍କୁ ପ୍ରବାସୀ ଭାରତୀୟ ସମ୍ମାନ ଦିଆଯାଏ । ଭାରତୀୟ ବଂଶୋଦ୍ଭବ (ବଂଶଧର) ପ୍ରବାସୀ ଭାରତୀୟ ଏବଂ ସେମାନଙ୍କ ସମସ୍ୟା ସମ୍ବନ୍ଧୀୟ ବିଷୟଗୁଡ଼ିକର ଆଲୋଚନା ପାଇଁ ଏହି କାର୍ଯ୍ୟକ୍ରମ ମଧ୍ୟ ଏକ ମଞ୍ଚ ।

## ଉଦ୍ଦେଶ୍ୟ 
* ଭାରତ ପ୍ରତି ପ୍ରବାସୀ ଭାରତୀୟଙ୍କ ଚିନ୍ତାଧାରା, ସେମାନଙ୍କର ଭାବନାକୁ ପ୍ରକାଶ କରିବା ସହିତ ସେମାନଙ୍କ ଦେଶବାସୀଙ୍କ ସହିତ ସକରାତ୍ମକ କଥାବାର୍ତ୍ତା ପାଇଁ ଏକ ମଞ୍ଚ ଯୋଗାଇବା ।
* ପ୍ରବାସୀ ଭାଇମାନଙ୍କ ସଫଳତା ବିଷୟରେ ଭାରତର ଲୋକଙ୍କୁ ଅବଗତ କରାଇବା ଏବଂ ସେମାନଙ୍କଠାରୁ ଦେଶବାସୀଙ୍କ ଆଶା ବିଷୟରେ ପ୍ରବାସୀମାନଙ୍କୁ ଅବଗତ କରାଇବା ।
* ବିଶ୍ୱର ୧୧୦ଟି ଦେଶରେ ରହୁଥିବା ପ୍ରବାସୀ ଭାରତୀୟଙ୍କର ଏକ ନେଟୱାର୍କ ସୃଷ୍ଟି ।
* ଭାରତର ଅନ୍ୟ ଦେଶମାନଙ୍କ ସହିତ ଥିବା ଆନ୍ତରିକ ସମ୍ପର୍କରେ ପ୍ରବାସୀମାନଙ୍କ ଭୂମିକା ବିଷୟରେ ସାଧାରଣ ଲୋକଙ୍କୁ ଅବଗତ କରାଇବା ।
* ଭାରତର ଯୁବ ପିଢୀକୁ ପ୍ରବାସୀ ଭାଇମାନଙ୍କ ସହିତ ସଂଯୋଗ କରିବା ।
* ବିଦେଶରେ ଭାରତୀୟ ଶ୍ରମିକମାନେ ସମ୍ମୁଖୀନ ହେଉଥିବା ଅସୁବିଧା ବିଷୟରେ ଆଲୋଚନା କରିବା ।

## ଆଧାର 
ଶ୍ରେଣୀ:ଜାନୁଆରୀ ମାସର ପାଳିତ ଦିବସ
ଓଲୋପାଟାଡାଇନ

**ଓଲୋପାଟାଡାଇନ**{{Infobox drug
| drug_name       =
| type            = 
| IUPAC_name      = {(11*Z*)-11-[3-(dimethylamino)propylidene]-6,11-dihydrodibenzo[*b,e*]oxepin-2-yl}acetic acid

| image           = Olopatadine.svg
| width           =
| alt             =
| caption         = 
| pronounce       =
| tradename       = Patanol and others
| Drugs.com       = 
| MedlinePlus     = a602025
| licence_EU      = yes

| DailyMedID      = Olopatadine
| pregnancy_category= C
| legal_AU        = 
| legal_AU_comment=
| legal_CA        = 
| legal_CA_comment=
| legal_DE        = 
| legal_DE_comment=
| legal_NZ        = 
| legal_NZ_comment=
| legal_UK        = 
| legal_UK_comment=
| legal_US        = Rx-only
| legal_UN        = 
| legal_US_comment= /&nbsp;OTC
| legal_UN_comment=
| legal_status    = 

| routes_of_administration= Eye drops, nasal spray
| bioavailability =
| protein_bound   =
| metabolism      =
| metabolites     =
| onset           =
| elimination_half-life= 3 hours
| duration_of_action=
| excretion       = 
| synonyms        =
| C               = 21
| H               = 23
| N               = 1
| O               = 3
| SMILES          = O=C(O)Cc2ccc1OCc3c(C(\c1c2)=C\CCN(C)C)cccc3
| StdInChI        = 1S/C21H23NO3/c1-22(2)11-5-8-18-17-7-4-3-6-16(17)14-25-20-10-9-15(12-19(18)20)13-21(23)24/h3-4,6-10,12H,5,11,13-14H2,1-2H3,(H,23,24)/b18-8-
| StdInChIKey     = JBIMVDZLSHOPLA-LSCVHKIXSA-N
| StdInChIKey_Ref = 
| density         =
| density_notes   =
| StdInChI_Ref    = 
| melting_point   =
| melting_high    =
| melting_notes   =
| boiling_point   =
| boiling_notes   =
| solubility      =
| specific_rotation=
| verifiedrevid   = 462265189
}}

**ଓଲୋପାଟାଡାଇନ** ହେଉଛି ଏକ  ଔଷଧ ଯାହା ଆଲର୍ଜି ଜନିତ କଞ୍ଜକ୍ଟିଭାଇଟିସ୍ ଏବଂ ଆଲର୍ଜିକ ନାକ ପ୍ରଦାହ/ ରାଇନାଇଟିସର ଲକ୍ଷଣ ହ୍ରାସ କରିବାକୁ ବ୍ୟବହୃତ ହୁଏ |  ଏହା ବୁନ୍ଦା ଆକାରରେ ଆଖିରେ ଓ ନାକରେ ସ୍ଟ୍ରେ ଆକାରରେ ବ୍ୟବହୃତ ହୁଏ |  ଆଖିର ଲକ୍ଷଣମାନ ସାଧାରଣତଃ ଅଧ ଘଣ୍ଟା ମଧ୍ୟରେ ଉନ୍ନତି କରେ |   ଏହା ଏକ ଆଣ୍ଟିହିଷ୍ଟାମିନ ଓ ମାଷ୍ଟ ଜୀବକୋଷ ସ୍ଟାବିଲାଇଜର ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଷ୍ଟ୍ରରେ ୨୦୧୭ ମସିହାରେ ଏହା ୨୭୦ତମ  ସାଧାରଣତ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ ହୋଇଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅବୁନ‌ଦାନ୍ତିଆ

ପୁରାତନ ରୋମାନ ଧର୍ମରେ (ancient Roman religion), **ଅବୁନ‌ଦାନ୍ତିଆ**, ଅନ୍ୟ ନାମ **ଆବୁନ୍ଦିତା** () ପ୍ରାଚୁର୍ଯ୍ୟ ଓ ସମୃଦ୍ଧିର ସ୍ୱର୍ଗୀୟ ଦେବୀ ଅବତାରକୁ (personification) ବୁଝାଏ ।  ଅବୁନ‌ଦାନ୍ତିଆ ନାମର ଅର୍ଥ ପ୍ରାଚୁର୍ଯ୍ୟ ବା ଧନ‌ଧାନ୍ୟ । ସେହି ଦେବୀ ଆପଣଙ୍କର ସଞ୍ଚୟ ଓ ପୁଞ୍ଜି ନିବେଶକୁ ସୁରକ୍ଷା ଦିଅନ୍ତି ।  ରୋମାନ କଳା, ସଂସ୍କୃତି ଓ ସାହିତ୍ୟରେ ଅବୁନ‌ଦାନ୍ତିଆଙ୍କର ଭୂମିକା ଥିଲା କିନ୍ତୁ ପୁରାଣରେ ନଥିଲା । ରୋମାନ ଗାଉଲ ଓ ମଧ୍ୟଯୁଗୀୟ ଫ୍ରାନସରେ ସେ ଜୀବିତ ଥାଇପାରନ୍ତି । ଅବୁନ‌ଦାନ୍ତିଆ ଶସ୍ୟ ଓ ମୁଦ୍ରା ଭରା ଗୋଟିଏ ଛେଳି ଶିଙ୍ଗ ଧରିଥାଆନ୍ତି । ବିଭିନ୍ନ ଲୋକ‌କଥାରେ ସେହି ଶିଙ୍ଘର ସୃଷ୍ଟି ବିଷୟରେ ଭିନ୍ନ ଭିନ୍ନ ମତ ଦିଆଯାଇଛି । ନିରୋଙ୍କ ରୋମାନ ମୁଦ୍ରାରେ ତାଙ୍କୁ ସେରେସ (Ceres) ସ‌ହିତ ଯୋଗାଯୋଗ କରେଇ ଅନ୍ନୋନା (Annona) ଦେବୀ କରାଯାଇଛି ଯିଏ ରୋମ ସାମ୍ରାଜ୍ୟକୁ ଶସ୍ୟ ଯୋଗାଣ କରୁଥିଲେ । ଅବୁନ‌ଦନ୍ତିଆ ଛବି ଥିବା ମୁଦ୍ରାରେ ସର୍ବଦା କିଛି ଖୋଦେଇ ଥାଏ ଯେପରିକି ଅବୁନ‌ଦନ୍ତିଆ, ଅବୁନ‌ଦନ୍ତିଆ ପରପେଟୁଆ, ଅଗଷ୍ଟୋରମ ନୋଷ୍ଟ୍ରୋରମ, ଅଗଷ୍ଟୋରମ ଅଗ ଏନଏନ ଓ ଅଗଷ୍ଟିଆ ଅଗ ।  ପମ୍ପେଇର (Pompeii) ଏକ ଝରଣାରେ ଅବୁନ‌ଦାନ୍ତିଆ ଥିବା ବର୍ଣ୍ଣନା ଅଛି । ଏହି ଝରଣାକୁ ଯାଇଥିବା ଏକ ରାସ୍ତାର ନାମ ଭାଏ ଡେଲ ଆବ୍ବୋଡାଞ୍ଜା ।

## ଆଧାର
ଶ୍ରେଣୀ:ପୁରାଣ
ସୁଶାସନ ଦିବସ

ଭାରତର ପୂର୍ବତନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କ ଜନ୍ମ ବାର୍ଷିକୀ ଭାବରେ ୨୫ ଡିସେମ୍ବରରେ ଭାରତରେ ପ୍ରତିବର୍ଷ **ସୁଶାସନ ଦିବସ** ପାଳନ କରାଯାଏ । ଦେଶପ୍ରତି ବାଜପେୟୀଙ୍କ ଅବଦାନକୁ ସମ୍ମାନ ଜଣାଇବା ପରିପ୍ରେକ୍ଷୀରେ ୨୦୧୪ ଡିସେମ୍ବର ୨୫ ଦିନ ତାଙ୍କ ୯୦ତମ ଜୟନ୍ତୀକୁ ସୁଶାସନ ଦିବସ ଭାବେ ପାଳନ କରିବା ପାଇଁ ସରକାର ନିଷ୍ପତ୍ତି ନେଇଛନ୍ତି ।

ନବେ ବର୍ଷ ବୟସ୍କ ପୂର୍ବତନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀ ଏବଂ ପଣ୍ଡିତ ମଦନ ମୋହନ ମାଲବିୟଙ୍କୁ (ମୃତ୍ୟୁ ପରେ) ଭାରତର ସର୍ବୋଚ୍ଚ ନାଗରିକ ପୁରସ୍କାର ଭାରତ ରତ୍ନ ବିଜେତା ଭାବରେ ୨୩ ଡିସେମ୍ବର ୨୦୧୪ରେ ଭାରତୀୟ ରାଷ୍ଟ୍ରପତି ପ୍ରଣବ ମୁଖାର୍ଜୀଙ୍କଦ୍ୱାରା ଘୋଷଣା କରାଯାଇଥିଲା । ଏହି ଘୋଷଣା ପରିପ୍ରେକ୍ଷୀରେ ତତ୍କାଳୀନ ନବନିର୍ବାଚିତ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ପ୍ରଶାସନ ସ୍ଥିର କରିଛି ଯେ ପୂର୍ବତନ ପ୍ରଧାନମନ୍ତ୍ରୀଙ୍କ ଜନ୍ମ ବାର୍ଷିକୀ ଭାରତରେ ପ୍ରତିବର୍ଷ ସୁଶାସନ ଦିବସ ଭାବରେ ପାଳନ କରାଯିବ ।

## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
ଗୁଏଫେନେସିନ

**ଗୁଏଫେନେସିନ, ଏକ** ବ୍ୟବସାୟୀକ ନାମ **ମୁସିନେକ୍ସ,**  ଏକ  ଔଷଧ ଯାହା ଶ୍ୱାସନଳୀରୁ ଖଙ୍କାର ବାହାର କରିବାରେ ସାହାଯ୍ୟ କରିଥାଏ |  ଏହା କାଶକୁ ହ୍ରାସ କରେ କି ନାହିଁ ତାହା ଅସ୍ପଷ୍ଟ।  ୬ ବର୍ଷରୁ କମ୍ ପିଲାମାନଙ୍କଠାରେ ବ୍ୟବହାର ସୁପାରିଶ କରାଯାଏ ନାହିଁ |  ଏହା ପ୍ରାୟ ଅନ୍ୟ ଔଷଧ ସହିତ ମିଶି ବ୍ୟବହୃତ ହୁଏ |  ଶ୍ୱାସନଳୀରେ ଥିବା ବ‌ହଳିଅ ଖଙ୍କାରକୁ ତରଳ କରି ଏହା କାମ କରେ ବୋଲି ବିଶ୍ୱାସ କରାଯାଏ |  ଏହା ଚିକିତ୍ସାଳୟରେ ବ୍ୟବହୃତ ହୋଇଆସୁଛି। ଏହା ଏକ ସାଧାରଣ ଔଷଧ ଏବଂ ବିନା ପ୍ରେସକ୍ରିପସନରେ ଉପଲବ୍ଧ |  ୨୯୧୭ରେ ଏହା ଯୁକ୍ତରାଷ୍ଟ୍ରରେ ୨୩୪ତମ ସାଧାରଣ ପ୍ରେସକ୍ରିପସନ ଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭାସୋପ୍ରେସିନ

{{Infobox drug
| drug_name       = Vasopressin
| IUPAC_name      = 1-{[(4R,7S,10S,13S,16S,19R)-19-Amino-7-(2-amino-2-oxoethyl)-10-(3-amino-3-oxopropyl)-13-benzyl-16-(4-hydroxybenzyl)-6,9,12,15,18-pentaoxo-1,2-dithia-5,8,11,14,17-pentaazacycloicosan-4-yl]carbonyl}-L-p rolyl-L-arginylglycinamide

| image           = Vasopressin_labeled.png
| width           = 250px
| image2          = Arginine_vasopressin3d.png

| pronounce       = 
| tradename       = Vasostrict, Reverpleg, Empressin, others
| Drugs.com       = 
| MedlinePlus     = 
| licence_US      = Vasopressin

| DailyMedID      = Vasopressin
| pregnancy_AU    = B2
| pregnancy_AU_comment= 
| pregnancy_US    = C
| pregnancy_US_comment= 
| bioavailability =
| protein_bound   = 1%
| metabolism      = Predominantly in the liver and kidneys
| onset           = Rapidହୃଦ୍‌‌ରୋଧ, ମଧୁମେହ ଇନସିପିଡସ, ପାରାଲିଟିକ ଇଲିଅସ ଏବଂ ଖାଦ୍ୟନଳୀ ରକ୍ତସ୍ରାବ ରୋଗମାନଙ୍କରେ ମଧ୍ୟ ଏହା ବ୍ୟବ‌ହାର କରାଯାଇପାରେ ।   ଏହା ଭାସୋପ୍ରେସିନ ରିସେପ୍ଟରକୁ ସକ୍ରିୟ କରି ରକ୍ତନଳୀ ସଂକୋଚନ କରି  କାର୍ଯ୍ୟକ୍ଷମ ହୁଏ |  ବୃକ୍‌କରେ ପରିସ୍ରାର ସାନ୍ଦ୍ରତା ବୃଦ୍ଧିପାଏ ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଜ୍ୟରେ ଏହାର ୨୦ ୟୁନିଟ୍ର ଏକ ଭାଏଲ ନିମନ୍ତେ ଏନଏଚଏସ ୨୦୨୦ ମସିହାର 80 ପାଉଣ୍ଡ ଖର୍ଚ୍ଚ କରିଥାଏ |  ଯୁକ୍ତରାଷ୍ଟ୍ରରେ ଏହା ପ୍ରାୟ ୬୦ ଡଲାର ଅଟେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପୂର୍ଣ୍ଣ ଚନ୍ଦ୍ର ମାଝି

**ପୂର୍ଣ୍ଣ ଚନ୍ଦ୍ର ମାଝି** (୧୯୮୨ - ୪ ନଭେମ୍ବର ୨୦୨୪) ‍‌ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୮ ମସିହାରେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ୧୩ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପୂର୍ଣ୍ଣ ଚନ୍ଦ୍ର ମାଝିଙ୍କ ବାପାଙ୍କ ନାମ ଅନନ୍ତରାମ ମାଝି, ଯିଏକି ଜଣେ ବିଧାୟକ ଭାବରେ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିଲେ ।

## ରାଜନୈତିକ ଜୀବନ 
ପୂର୍ଣ୍ଣ ଚନ୍ଦ୍ର ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ମୃତ୍ୟୁବେଳକୁ ତାଙ୍କୁ ୪୨ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:୧୩ଶ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
କୁଡମାଲି ଭାଷା

**କୁଡମାଲି** ବା **କୁର୍ମାଲି** ('**,ଦେବନାଗରୀ : कुड़मालि, ବଙ୍ଗାଳୀ : , ) ହେଉଛି ହିନ୍ଦୁ-ଆର୍ଯ୍ୟ ଭାଷା ଅଧୀନସ୍ଥ ବିହାରୀ ଭାଷା ଗୋଷ୍ଠିର ଏକ ଭାଷା ।  ଯାହାକି ଭାରତର ପୂର୍ବାଞ୍ଚଳ ରାଜ୍ୟ ଯଥା; ବିହାର, ଝାଡ଼ଖଣ୍ଡ, ଓଡ଼ିଶା, ପଶ୍ଚିମବଙ୍ଗ ଓ ଆସାମ ତତ୍ସହିତ ଭୁଟାନ ଏବଂ ବାଂଲାଦେଶରେ ବ୍ୟବହାର କରାଯାଇଥାଏ।  ଆଞ୍ଚଳିକ ଭାବରେ ଏହି ଭାଷାକୁ **ପଞ୍ଚପରଗନିଆ** ଓ **ତମଳିଆ''' ମଧ୍ୟ କୁହାଯାଏ।

## ସମୀକ୍ଷା 
କୁଡମାଲି ଭାଷାଟି ପୁରୁଣା ଛାୟାପ୍ରଦ ଭାଷାରୁ ଉଦୃତ ହୋଇଥିବା ଅନୁମାନ କରାଯାଏ। ଯାହାକି ମୁଖ୍ୟତ କୁଡମି ମହାତୋ ଜନଗୋଷ୍ଟି ମାନଙ୍କରଦ୍ୱାରା ବ୍ୟବହାର କରାଯାଏ। ଏହି ଭାଷାଟି ବିଭିନ୍ନ ଅଞ୍ଚଳ ଓ ଜନଗୋଷ୍ଟି ମାନଙ୍କଦ୍ୱାରା ମଧ୍ୟ ବ୍ୟବହାର କରାଯାଉଥିବାରୁ ଏହାର  ଉପଭାଷା (dialect) ରହିଛି ଏବଂ ସେହି ଉପଭାଷାର ନାମ ସେହି ଜନଗୋଷ୍ଟି ନାମରେ ନାମିତ ହୋଇଛି। ଯେମିତିକି ବେଡିଆ ଜାତିରୁ ବେଡିଆ ଭାଷା, ଧାରୁଆ ଜାତିରୁ ଧାରୁଆ ଭାଷା, ସେହିପରି ଖୋଟା, ପାନ୍ ସାୱାସୀ, ତାନ୍ତି, ତଇର, ଏବଂ ଚିକ୍ ବାରିକ୍ ଇତ୍ୟାଦି।  ୨୦୧୧ ଜନଗଣନା ଅନୁସାରେ କୁଡମାଲି ଥାର ଭାଷା (ଯାହାକି କୁଡମାଲି ଭାଷାର ଏକ ଉପଭାଷା)କୁ ଭାରତର ୩,୧୧,୧୭୫ ଲୋକ ଏକ ମାତୃଭାଷା ଭାବରେ ବ୍ୟବହାର କରିଥାନ୍ତି।  ଯାହାକି ମୁଖ୍ୟତଃ ପଶ୍ଚିମବଙ୍ଗର ପୁରୁଲିଆ, ବାଙ୍କୁଆର, ଝାଡଗ୍ରାମ, ପଶ୍ଚିମ ମେଦିନୀପୁର, ମଲ୍ଡ଼ା, ପୂର୍ବ ଦିନାଜପୁର, ପଶ୍ଚିମ ଦିନାଜପୁର, ଜଲପାଇଗୁରି, ଦାର୍ଜିଲିଂ, ଓଡ଼ିଶାରେ ମୟୂରଭଞ୍ଜ, କେନ୍ଦୁଝର, ଏବଂ ଆସାମରରେ ବ୍ୟବହାର କରାଯାଇଥାଏ।   କୁଡମାଲି ଭାଷା କୁଡୁମି ମହାତୋ ଜନଗୋଷ୍ଟି ବ୍ୟତୀତ ବଗାଳ, ଧାରୁଆ, ଚିକ୍ ବାରିକ୍, ଘାସି, କାର୍ଗା ଏବଂ ରାଉତିଆ ଜନଗୋଷ୍ଠିଦ୍ୱାରା ମଧ୍ୟ ମାତୃଭାଷା ଭାଷା ଭାବରେ ବ୍ୟବହୃତ  ହୋଇଥାଏ।

ଏହି ଭାଷା ବାନ୍ଦନା, ଟୁସୁ, କରମ ପର୍ବ ମାନଙ୍କରେ ଝୁମର ଗୀତ ଭାବରେ ପରିଚୟ ସୃଷ୍ଟି କରିଛି।
## କିଛି ବାକ୍ୟ 
### ଶିକ୍ଷା 
ଭାରତରେ କୁଡମାଲି ଭାଷାର ଲୋକ ସାହିତ୍ୟର ପ୍ରସାର ନିମନ୍ତେ କିଛି ଅନୁଷ୍ଠାନ, କୁଡମାଲି ଭାଷାକୁ ଉଚ୍ଚଶିକ୍ଷାର ଏକ ବିଷୟ ଭାବରେ ଶିକ୍ଷା ଦିଆାଇଥାଏ ।
* ରାଞ୍ଚି ବିଶ୍ୱବିଦ୍ୟାଳୟ 
* କୋଲହାନ୍ ବିଶ୍ୱବିଦ୍ୟାଳୟ 
* ଚିତ୍ର ମହାତ୍ମା ମେମୋରିଆଲ୍ କଲେଜ, ପୁରୂଲିଆ

## ସନ୍ଦର୍ଭ 
ଶ୍ରେଣୀ:All articles with unsourced statements
ବିଭୀଷଣ ମାଝି

**ବିଭୀଷଣ ମାଝି** (ଜନ୍ମ: ୩୦ ଜୁନ ୧୯୭୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିଭୀଷଣ ମାଝି ୧୯୭୨ ମସିହାର ଜୁନ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସରାଜୁ ମାଝି ଓ ପତ୍ନୀଙ୍କ ନାମ କଶାଇ ମାଝି ।

## ରାଜନୈତିକ ଜୀବନ 
ବିଭୀଷଣ ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୨ଶ  ଓଡ଼ିଶା ବିଧାନ ସଭାର ସଭ୍ୟ
ଅଖିଳ ସାଉଁଣ୍ଟା

**ଅଖିଳ ସାଉଁଣ୍ଟା** (୧ ନଭେମ୍ବର ୧୯୩୮ - ୧ ମାର୍ଚ୍ଚ ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୭ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୦ମ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅଖିଳ ସାଉଁଣ୍ଟା ୧୯୩୮ ମସିହାର ନଭେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋବରୀ ସାଉଁଣ୍ଟା ଓ ପତ୍ନୀଙ୍କ ନାମ କମଳା ସାଉଁଣ୍ଟା ।

## ରାଜନୈତିକ ଜୀବନ 
ଅଖିଳ ସାଉଁଣ୍ଟା ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟିରେ ଓ ପରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୦ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ପ୍ରଣତି ମିଶ୍ର

**ପ୍ରଣତି ମିଶ୍ର** (ଜନ୍ମ : ୧୨ ମଇ ୧୯୭୦) ଜଣେ ଭାରତୀୟ ଧାବିକା । ୧୯୯୦ ଏସୀୟ କ୍ରୀଡ଼ାର ୪*୪୦୦ମି ରିଲେ ପ୍ରତିଯୋଗିତାରେ ସେ ଭାରତ ପାଇଁ ରୌପ୍ୟପଦକ ଜିତିଥିଲେ । ପ୍ରଣତିଙ୍କ ସହିତ ଏହି ରିଲେ ଦୌଡ଼ରେ ପି.ଟି. ଉଷା, କୁଟ୍ଟୀ ସାରମ୍ମା ଓ ଶାନ୍ତିମଲ ଫିଲିପ୍ସ ଦୌଡ଼ିଥିଲେ ।

ପ୍ରଣତି ବର୍ତ୍ତମାନ ଭୁବନେଶ୍ୱରରେ ଭାରତୀୟ ଖାଦ୍ୟ ପ୍ରାଧିକରଣ ଅନୁଷ୍ଠାନରେ କାର୍ଯ୍ୟରତ ।

## ଖେଳ ଜୀବନ
ପ୍ରଣତି ସ୍କୁଲରେ ପଢ଼ିବାବେଳଠୁ ଦୌଡ଼କୁଦ, କବାଡ଼ି, ଖୋଖୋ ଆଦି ଖେଳ ଖେଳୁଥିଲେ । ଭାରତୀୟ କ୍ରୀଡ଼ା ପ୍ରାଧିକରଣର କଟକ ଶାଖାରେ ସେ ଦୌଡ଼କୁଦ ଖେଳର ବିଧିବଦ୍ଧ କୋଚିଂ ନେବା ଆରମ୍ଭ କରିଥିଲେ । ୧୯୮୫ରୁ ୧୯୮୭ ମଧ୍ୟରେ ରାଜ୍ୟ ସ୍କୁଲ ଆଥଲେଟିକ ମିଟରେ ସେ ଲଗାତାର ୩ ବର୍ଷ ଶ୍ରେଷ୍ଠ ଧାବିକା ବିବେଚିତ ହୋଇଥିଲେ । ୧୯୮୫ରୁ ୧୯୯୦ ମଧ୍ୟରେ ରାଜ୍ୟ ଆଥଲେଟିକ ମିଟରେ ସେ ୧୦୦ମି, ୨୦୦ମି, ୪୦୦ମି ଆଦି ପ୍ରତିଯୋଗିତା ବହୁବାର ଜିତିଥିଲେ । 

ତାଙ୍କର ବ୍ୟବସାୟିକ ଖେଳୁଆଡ଼ ଜୀବନ ୧୯୮୫ ମସିହାରୁ ଆରମ୍ଭ ହୋଇ ୧୯୯୨ ମସିହା ପର୍ଯ୍ୟନ୍ତ ଚାଲିଥିଲା । ଏହି ସମୟ ଭିତରେ ସେ ଜିତିଥିବା କିଛି ପଦକ :
* ୧୯୮୫ରେ ଥିରୁଅନନ୍ତପୁରମରେ ଅନୁଷ୍ଠିତ ଜାତୀୟ ସ୍କୁଲ ଆଥଲେଟିକ ମିଟରେ ୨୦୦ମି ପ୍ରତିଯୋଗିତାରେ ରୌପ୍ୟ 
* ୧୯୮୬-୧୯୮୭ ବର୍ଷରେ ଜୁନିୟର ନେସନାଲ ଆଥଲେଟିକ ମିଟର ୨୦୦ମି ଓ ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣପଦକ 
* ୧୯୮୮-୮୯ବର୍ଷରେ ଜୁନିୟର ନେସନାଲ ଆଥଲେଟିକ ମିଟର ୨୦୦ମି,୪୦୦ମି ଓ ୮୦୦ମି ପ୍ରତିଯୋଗିତାରେ ରୌପ୍ୟ ପଦକ 
* ୧୯୮୮-୮୯ବର୍ଷରେ ସିନିୟର ନେସନାଲ ଆଥଲେଟିକ ମିଟର ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣ ଓ ୨୦୦ମି ପ୍ରତିଯୋଗିତାରେ ରୌପ୍ୟ ପଦକ
* ୧୯୮୯-୯୦ବର୍ଷରେ ସିନିୟର ନେସନାଲ ଆଥଲେଟିକ ମିଟର ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣ ଓ ୨୦୦ମି ପ୍ରତିଯୋଗିତାରେ ରୌପ୍ୟ ପଦକ
* ୧୯୮୭-୮୮ବର୍ଷରେ ଚେନ୍ନାଇରେ ଆଥଲେଟିକ ପରମିଟ ମିଟରେ ୪*୪୦୦ ରିଲେ ପ୍ରତିଯୋଗିତାରେ ସ୍ୱର୍ଣ୍ଣ ପଦକ
* ୧୯୮୮-୮୯ବର୍ଷରେ ଆଥଲେଟିକ ପରମିଟ ମିଟରେ ୪*୪୦୦ ରିଲେ ଓ ୪୦୦ମି ପ୍ରତିଯୋଗିତାରେ ରୌପ୍ୟ ପଦକ
* ୧୯୯୦ ବିଜିଂ ଏସୀୟ କ୍ରୀଡ଼ାରେ ୪*୪୦୦ ରିଲେ ସ୍ପର୍ଦ୍ଧାରେ ପି.ଟି. ଉଷା, କୁଟ୍ଟୀ ସାରମ୍ମା ଓ ଶାନ୍ତିମଲ ଫିଲିପ୍ସଙ୍କ ସହିତ ରୌପ୍ୟ ପଦକ । ସେମାଙ୍କର ଟାଇମିଂ ଥିଲା ୩:୩୮.୪୫
 

## ବ୍ୟକ୍ତିଗତ ଜୀବନ
ପ୍ରଣତି, ବଲାଙ୍ଗୀରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଲମ୍ବୋଦର ମିଶ୍ର ଓ ମାତାଙ୍କ ନାମ କୁମୁଦିନୀ ମିଶ୍ର । ୪ ଭାଇ ଓ ୩ ଭଉଣୀଙ୍କ ମଧ୍ୟରେ ପ୍ରଣତିଙ୍କ ସ୍ଥାନ ଥିଲା ପଞ୍ଚମ । ୩ ଭଉଣୀ ସମସ୍ତେ ଖେଳାଳି । ସେ  ସରକାରୀ ହାଇସ୍କୁଲ ବଲାଙ୍ଗୀର ଓ ରାଜେନ୍ଦ୍ର କଲେଜ, ବଲାଙ୍ଗୀରରେ ପାଠ ପଢ଼ିଥିଲେ ।

ପ୍ରଣତି ୧୯୯୯ ମସିହାରେ ସଚ୍ଚିକାନ୍ତ ପତିଙ୍କୁ ବିବାହ କରିଥିଲେ । ସଚ୍ଚିକାନ୍ତ ଭାରତୀୟ ଷ୍ଟେଟବ୍ୟାଙ୍କରେ କାମ କରନ୍ତି । ସେମାନଙ୍କର ଗୋଟିଏ ପୁଅ ଅଛି । ପ୍ରଣତି ବର୍ତ୍ତମାନ ସପରିବାର ଭୁବନେଶରରେ ବାସ କରନ୍ତି ।

## ଆଧାର
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳାଳି
ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ଶ୍ରେଣୀ:ଓଡ଼ିଆ ଖେଳାଳି
ବେନାଜେପ୍ରିଲ

**ବେନାଜେପ୍ରିଲ୍,** ଏକ ବ୍ୟବସାୟୀକ ନାମ **ଲୋଟେନସିନ,** ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ମଧୁମେହ ସମ୍ବନ୍ଧୀୟ ବୃକ୍‌କ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଉଚ୍ଚ ରକ୍ତଚାପର ପ୍ରାରମ୍ଭିକ ଅବସ୍ଥାରେ ଏହା ଏକ ଯୁକ୍ତିଯୁକ୍ତ  ଚିକିତ୍ସା |  ଏହା ପାଟିରେ ଦିଆଯାଏ |  ଏହା ଏକ ଏସିଇ ନିଷ୍କ୍ରିୟକାରୀ ଔଷଧ ଯାହା ରେନିନ-ଆଞ୍ଜିଓଟେନସିନ-ଆଲଡୋଷ୍ଟିରନ ପ୍ରଣାଳୀର କାର୍ଯ୍ୟକଳାପ ହ୍ରାସ କରି କାର୍ଯ୍ୟକ୍ଷମ ହୁଏ |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ୨୦୧୭ ମସିହାରେ ଏହା ୧୦୪ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା  ଯାହାର ଯୁକ୍ତରାଷ୍ଟ୍ରରେ ସାତ ନିୟୁତରୁ ଅଧିକ ପ୍ରେସକ୍ରିପସନ୍ ହୋଇଥିଲା   |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆଇସୋଟ୍ରେଟିନଏନ

ଆଇସୋଟ୍ରେଟିନଏନ, ଏକ ବିକ୍ରୟ ନାମ  **Accutane**, ମୁଖ୍ୟତଃ  ଭୟଙ୍କର ବ୍ରଣର ଚିକିତ୍ସା ପାଇଁ ବ୍ୟବହୃତ ହେଉଥିବା ଏକ ଔଷଧ |  ସୋରିୟାସିସ୍, ଇକଥିଓସିସ ଏବଂ କେତେକ କର୍କଟ ରୋଗର ଚିକିତ୍ସାରେ ମଧ୍ୟ ଏହି ଔଷଧ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଠ ପ୍ରଦାହ, ଉଚ୍ଚ ରକ୍ତ ଟ୍ରାଇଗ୍ଲାଇସରାଇଡ୍, ଗଣ୍ଠି ଯନ୍ତ୍ରଣା ଏବଂ ମାଂସପେଶୀ ଯନ୍ତ୍ରଣା ହୋଇପାରେ |  ଏହା ଏକ ରେଟିନଏଡ ଅର୍ଥାତ୍ ଏହା ଭିଟାମିନ୍ ଏ ଏବଂ ଟ୍ରେଟିନୋଇନ୍ ସହିତ ଜଡିତ |  ଅନେକ ଜେନେରିକ୍ ନାମରେ ଏହା ଉପଲବ୍ଧ ଥିବାବେଳେ ମୂଳ ବ୍ରାଣ୍ଡ ନାମ ୨୦୦୯ରେ କମ୍ ବିକ୍ରୟ ଏବଂ ଏକାଧିକ ପାର୍ଶ୍ୱ ପ୍ରତିକ୍ରିୟାର  ମକଦ୍ଦମା ହେତୁ ବନ୍ଦ ହୋଇଯାଇଥିଲା |  ଯୁକ୍ତରାଷ୍ଟ୍ର ଏବଂ ଯୁକ୍ତରାଜ୍ୟରେ ଔଷଧ ବ୍ୟବହାର କରିବା ସମୟରେ ମହିଳାମାନଙ୍କର ଗର୍ଭବତୀ ହେବାର ଆଶଙ୍କା ହ୍ରାସ କରିବାକୁ ସ୍ୱତନ୍ତ୍ର କାର୍ଯ୍ୟକ୍ରମ ରହିଛି |   ଯୁକ୍ତରାଜ୍ୟରେ ଗୋଟିଏ ମାସ ପାଇଁ ଦୈନିକ ୨୦ ମିଗ୍ରା ନିମନ୍ତେ ମୂଲ୍ୟ ବାବଦ ଏନଏଚଏସର ପ୍ରାୟ ୧୭ ପାଉଣ୍ଡ ଖର୍ଚ୍ଚ ହୁଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅମୃତା ସୁରେଶ

**ଅମୃତା ସୁରେଶ** (ଜନ୍ମ ୨ ଅଗଷ୍ଟ ୧୯୯୦) ଜଣେ ଭାରତୀୟ ଗାୟିକା, କବୟିତ୍ରୀ, ରେଡିଓ ଜକି (radio jockey) ଓ କମ୍ପୋଜର ଅଟନ୍ତି । ୨୦୦୭ ମସିହାରେ ରିଏଲିଟି ଟେଲିଭିଜନର ଏସିଆ ନେଟର ଷ୍ଟାର ଗାୟିକା ପ୍ରତିଯୋଗୀତାରେ ଗୀତ ଗାଇ ସେ ଲୋକପ୍ରିୟ ହୋଇଥିଲେ । ତା'ପରଠାରୁ ସେ ଅନେକ ଚଳଚ୍ଚିତ୍ର ଓ ଅଲବନ ନିମନ୍ତେ ସେ ଗୀତ ଗାଇଛନ୍ତି । 'ରେଡିଓ ସୁନୋ ୯୧.୭'ର (Radio Suno 91.7) ସଙ୍ଗୀତ ସିରିଆଲ 'ସୁନୋ ମେଲୋଡ଼ି'ରେ ସେ ବିଖ୍ୟାତ ରେଡିଓ  ଜକି ହୋଇଥିଲେ । ୨୦୧୪ ଖ୍ରଷ୍ଟାବ୍ଦରେ ସେ ଅମୃତମ୍ ଗମୟମ୍ ନାମକ ଏକ ରକ ଓ ପ‌ପ ସଙ୍ଗୀତ ବ୍ୟାଣ୍ଡ ପ୍ରତିଷ୍ଠ କରିଥିଲେ ଯେଉଁଥିରେ ସେ ଓ ତାଙ୍କ ଭଉଣୀ ମୁଖ୍ୟ କଳାକାର ଥିଲେ ।

## ପ୍ରାକ୍ ଜୀବନ
ଲୈଲା ଓ ସଙ୍ଗୀତକାର ପି. ଆର. ସୁରେଶଙ୍କ ଔରସରୁ ୨ ଅଗଷ୍ଟ ୧୯୯୦ ମସିହାର ଅମୃତା ଜନ୍ମଗ୍ରହଣ କରିଥିଲେ । ତାଙ୍କର ପିତା ସୁରେଶ ହିନ୍ଦୁ ଥିଲେ ଓ ମାତା ଲୈଲା ଖ୍ରୀଷ୍ଟିଆନ ଥିଲେ । ଅମୃତାଙ୍କଠାରୁ ୫ ବର୍ଷ ସାନ ଭଉଣୀ ଅଭିରାମି ସୁରେଶ ମଧ୍ୟ ଜଣେ ଗାୟିକା ଓ ଗୀତିକାର ଥିଲେ । ସେମାନଙ୍କର ବାସ ସ୍ଥାନ କୋଚିର ଏଡାପଲ୍ଲି ଥିଲା । ଗୋଟିଏ ସଙ୍ଗୀତଜ୍ଞ ପରିବାରରେ ଜନ୍ମ ହୋଇଥିବାରୁ ସେ ଅଳ୍ପ ବୟସରୁ ସଙ୍ଗୀତ ପ୍ରତି ପ୍ରେରଣା ପାଇ ରୁଚି ରଖିଥିଲେ । ସ୍କୁଲରେ ଅମୃତା ଜଣେ ଶୀର୍ଷ ଶ୍ରେଣୀର ଛାତ୍ରୀ ଥିଲେ । ଏହା ପରେ ସେ ବିବିଏରେ ସ୍ନାତକ ହେଲେ ଓ ଏମ‌ବିଏ କଲେ ଏବଂ କର୍ଣ୍ଣାଟକୀ ଓ ହିନ୍ଦୁସ୍ଥାନୀ କ୍ଲାସିକାଲ ସଙ୍ଗୀତରେ ଡିଗ୍ରୀ ହାସଲ କରିଥିଲେ ।

## ବୃତ୍ତି
### ସଙ୍ଗୀତ
ଗୋଟିଏ ସଙ୍ଗୀତ ପରିବାରରୁ ଆସିଥିବାରୁ ସେ ବାଲ୍ୟାବସ୍ଥାରେ ମଞ୍ଚରେ ପ୍ରଦର୍ଶନ ଦେବା ଆରମ୍ଭ କରିଥିଲେ । ଅଷ୍ଟମ ଶ୍ରେଣୀର ଛାତ୍ରୀ ଥିଲା ବେଳେ ନାଦିର ଶାହଙ୍କର ମଞ୍ଚ ପ୍ରଦର୍ଶନରେ ଶିଶୁ ଗାୟିକା ଭାବରେ କାମ କରିଥିଲେ । ୨୦୦୭ ମସିହାରେ ସେ ଏସିଆନେଟ ଆଇଡିଆ ଷ୍ଟାର ସିଙ୍ଗର ପ୍ରତିଯୋଗିତାରେ ଦ୍ୱିତୀୟ ବର୍ଷ ନିମନ୍ତେ ଭାଗ ନେଇଥିଲେ ଜଣେ ଲୋକପ୍ରିୟ ଗାୟିକ ସାବ୍ୟସ୍ତ ହୋଇଥିଲେ । ଏହି ପ୍ରଦର୍ଶନ ତାଙ୍କୁ ଚଳଚ୍ଚିତ୍ର ଜଗତକୁ ଯିବା ପାଇଁ ସାହାଯ୍ୟ କରିଥିଲା । ସେହି ଦେନଠାରୁ ଅନେକ ମଲୟାଲମ ଚଳଚ୍ଚିତ୍ରରେ ସେ ପ୍ରଚ୍ଛଦପଟ ଗାୟିକ କାମ ସମ୍ପାଦନ କରୁଛନ୍ତି । ପ୍ରଚ୍ଛଦପଟ ଗାୟିକା ଭାବରେ ତାଙ୍କର ପ୍ରଥମ ଚିତ୍ର ଥିଲା ପୁଲ୍ଲିମ୍ୟାନ ଯାହାକୁ ଶରେଥ କମ୍ପୋଜ କରିଥିଲେ । ଆଗାଥନ ଚଳଚ୍ଚିତ୍ରରେ (୨୦୧୦) ସେ ମୁନ୍ଥିରପୁ ଗୀତ ଗାଇଥିଲେ ଯାହା ଲୋକମାନେ ପସନ୍ଦ କରିଥିଲେ । 

ଶରେଥଙ୍କ ସଙ୍ଗୀତ ନିର୍ଦ୍ଦଶନାର ଆଲବମ 'ସ୍ଟ୍ରବେରି ଥେୟାମ'ରେ (୨୦୧୪) ସେ 'କନ୍ନୁ କରୁଥ' ଗୀତ ଗାଇଥିଲେ ଯେଉଁଥିରେ ଲୋକ ସଙ୍ଗୀତ ଓ ପଶ୍ଚିମ ସଙ୍ଗୀତର ମିଶ୍ରଣ ଥିଲା ଓ ସେହି ୯ ଟ୍ରାକ ଅଲବମକୁ ଲୋକମାନେ ବ‌ହୁତ ପସନ୍ଦ କରିଥିଲେ ।  ସେହି ୨୦୧୪ ମସିହାରେ ଅମୃତା ନିଜର ଏକ ରକ୍ ପ‌ପ୍ ବ୍ୟାଣ୍ଡ 'ଅମୃତମ୍ ଗମୟ' ପ୍ରତିଷ୍ଠା କରିଥିଲେ ।  ଅମୃତା ଓ ତାଙ୍କର ଭଗିନୀ ସେହି ବ୍ୟାଣ୍ଡର ମୂଖ୍ୟ କଳାକାର ଥିଲେ । ତାହା ପ୍ରତିଷ୍ଠା ହେବାର ମାତ୍ର ୬ ମାସ ମଧ୍ୟରେ ଗିଗରେ (gigs) ଆନ୍ତର୍ଜାତୀୟ ପ୍ରଦର୍ଶନ କରିଥିଲେ ।

## ଆଧାର
ଗିନ୍ନି ମାହି

**ଗିନ୍ନି ମାହି** (ଜନ୍ମ ୧୯୮୮) ଜଣେ ରାପ, ହିପ-ହପ (hip-hop) ଓ ପଞ୍ଜାବୀ ଲୋକ ସଙ୍ଗୀତ ଗାୟିକା ଥଲେ । ଯିଏ ଭାରତର ପଞ୍ଜାବରେ ଥିବା ଜଲନ୍ଧରରେ ଜନ୍ମ ହୋଇଥିଲେ । ଫାନ ବାବା ସାହିବ ଦି ଓ ଡେଞ୍ଜର ଚମାର ଗୀତ ଗାଇ ପ୍ରସିଦ୍ଧି ଲାଭ କଲେ ଯାହା ସୋସିଆଲ ମିଡିଆରେ ଭାଇରାଲ ହୋଇଗଲା । ସେ ଜର୍ମାନୀରେ ଗ୍ଲୋବାଲ ମିଡିଆ ଫୋରମରେ ଯୋଗଦାନ କଲ୍ଲେ ଯେଉଁଠାରେ ବେତ୍ରାଘାତ ବିରୁଦ୍ଧରେ ପ୍ରଚାର କରିବାରୁ ତାଙ୍କୁ 'ସମାନତା ଓ ସ୍ୱାଧୀନତା ଯୁବା କଣ୍ଠ' (*Young Voice in Equality and Freedom,*) ନାମକ ଉପନାମ ଦିଆଯାଇଥିଲା ।

ଲତା ମଙ୍ଗେସକର ଓ ଶ୍ରେୟା ଘୋଷାଲଙ୍କୁ ଗିନ୍ନି ଦେବତା ମାନନ୍ତି ଓ ତାଙ୍କ ଗୀତରେ ବି. ଆର. ଆମ୍ବେଦକରଙ୍କର ବାର୍ତ୍ତା ଥାଏ । ଭାରତ ବାହାରେ କାନାଡ଼ା, ଗ୍ରୀସ, ଇଟାଲି, ଜର୍ମାନୀ ଓ ଯୁକ୍ତରାଜ୍ୟକୁ ଯାଇ ସେହି ସ୍ଥାନମାନଙ୍କରେ ପ୍ରଦର୍ଶନ କରିଛନ୍ତି । ଦିଲ୍ଲୀରେ ୨୦୧୬ ମସିହାରେ 'ଏନ‌ଡିଟିଭି'ର ବରଖା ଦତ୍ତ ତାଙ୍କର ସାକ୍ଷାତକାର ନେଇଥିଲେ ।   ପରବର୍ତ୍ତୀ କାଳରେ 'ଆଜତକ' ଟିଭି ଚାନେଲ ତରଫରୁ ସାହିତ୍ୟ ନାମକ ଏକ ଜୀବନ୍ତ ପ୍ରଦର୍ଶନରେ ଭାଗ ନେଇଥିଲେ । ଷ୍ଟେଜ ଉପରେ ଭାରତୀୟ ସମାଜରେ ମହିଳା ସମାନତା ଉପରେ ବକ୍ତୃତା ଦେଇଥିଲେ ।

## ପ୍ରାକ୍ ଜୀବନ
ଗିନ୍ନି ମାହି ପିତା ରାକେଶ ଚନ୍ଦର ମାହି  ଓ ମାତା ପରମଜିତ କୌର ମାହିଙ୍କ ଔରଷରୁ ପଞ୍ଜାବରେ ଥିବା ଜଳନ୍ଧରର ଅବଦପୁରରେ ଜନ୍ମଗ୍ରହଣ କରିଥିଲେ । ତାଙ୍କର ମୂଳ ନାମ ଥିଲେ ଗୁରକନ‌ୱାଲ ଭାରତୀ । ଏକ ଭଗବାନ ଭାବରେ ବିଶ୍ୱାସ ରଖୁଥିବା ରବିଦାସ୍ସିଆ ସ‌ହିତ ମାହି ପରିବାର ଜଡ଼ିତ ଥିଲେ ।  ଏହି ପରିବାର ଦଳିତ ଗୋଷ୍ଠିର ଥିଲେ । ଅତି କୋମଳ ୭ ବର୍ଷ ବୟସରେ ସେ ତାଙ୍କ ପିତାଙ୍କ ପାଖରେ ଗାଇବାକୁ ଆରମ୍ଭ କରିଥିଲେ । ତାଙ୍କର ଷ୍ଟେଜ ନାମ ଗିନ୍ନି ମାହି ଥିଲା କିନ୍ତୁ ତାଙ୍କର ମୂଳ ନାମ ଗୁରକନ‌ୱାଲ ଭାରତୀ ଥିଲା । ତାଙ୍କ ପିତା ତାଙ୍କର ସମସ୍ତ ସନ୍ତାନମାନଙ୍କର ସାଙ୍ଗିଆ ବଦଳେଇ ଦେଇ ମାହି କରିଦେଇଥିଲେ ଯାହା ତାଙ୍କ ଭାରତୀୟ ବୋଲି ସମ୍ମାନ ଦେବ । ଏୟାର ଟିକେଟିଙ୍ଗ ଚାକିରୀ ଛାଡ଼ି ତାଙ୍କର ପିତା ମାହିର ବୃତି ବିଷୟରେ ଧ୍ୟାନ ଦେଇ ପରିଚାଳନା କରିଥିଲେ । ହଂସ ରାଜ ମହିଳା ମହା ବିଦ୍ୟାଳୟରେ ସଙ୍ଗୀତରେ ସେ ସ୍ନାତକ ଅଧ୍ୟ‌ୟନ କରୁଛନ୍ତି ।  

ମାହିଙ୍କୁ ମାତ୍ର ୫ ବର୍ଷ ବୟସ ହୋଇଥିଲା ବେଳେ ତାଙ୍କର ଗୀତ ପ୍ରତିଭା ବିଷୟରେ ଅବଗତ ହୋଇ ଜଳନ୍ଧରର କଳା ଜଗତ ନାରାୟଣ ସ୍କୁଲରେ ନାମ ଲେଖାଇଦେଲେ । ପରବର୍ତ୍ତୀ ସମୟରେ ଅମର ଷ୍ଟୁଡିଓର ଅମରଜୀତ ସିଂହଙ୍କ ସଂସ୍ପର୍ଶରେ ଆସି ଭକ୍ତି ଗୀତ ଗାଇ ଦୁଇଟି ଆଲବମ ତିଆରି ହୋଇଥିଲା । ମାତ୍ର ୧୨ ବର୍ଷ ବୟସରେ ସେ ଜୀବନ୍ତ ପ୍ରଦର୍ଶନ କରିଥିଲେ । ସଙ୍ଗୀତରେ ପିଏଚଡି (PhD) କରି ନିଜ ନାମ ପୁର୍ବରୁ ଡକ୍ଟର ଲେଖିବା ତାଙ୍କର ଅଭିପ୍ରାୟ ଅଛି । ଭବିଷ୍ୟତରେ ସେ ମୁମ୍ବାଇ ଆସି ସେଠାରେ ବଲିଉଡ ପ୍ରଚ୍ଛଦପଟ ଗାୟିକା ହେବାକୁ ଅଭିଳାଷ ରଖିଛନ୍ତି । 

## ବୃତ୍ତି 
### ସାମାଜିକ ନ୍ୟାୟ ଓ ତାଙ୍କର ସଙ୍ଗୀତ 
ମାହି ରବିଦାସିଆ ଗୋଷ୍ଠିର ଭକ୍ତି ଗୀତ ଗାଇ ଆରମ୍ଭ କରିଥିଲେ । ବାବା ସାହେବ ଆମ୍ବେଦକର ବିଷୟରେ ଗୀତ ଗାଇ ସେ ପ୍ରସିଦ୍ଧି ପାଇଥିଲେ । ତାଙ୍କର ପ୍ରଥମ ଗୀତ ମଧ୍ୟରୁ ଗୋଟିଏ ଥିଲା "ଫାନ ବାବା ସାହେବ ଦି" ଯାହା ଆମ୍ବେଦକରଙ୍କ ପ୍ରତି ଶ୍ରଦ୍ଧାଞ୍ଜଳୀ ଥିଲା ।  ଆମ୍ବେଦକର ମାହିଙ୍କର ପ୍ରେରଣା  ଥିଲେ ଓ ଜାତି ଭେଦ ଯୋଗୁ ସାମାଜିକ ଉତ୍ପୀଡ଼ନ ହେଉଥିବା ବିଷୟରେ ସେ ଗୀତ ଲେଖୁଛନ୍ତି । ତାଙ୍କ ଗୀତଗୁଡ଼ିକୁ ଗୋଟିଏ ଦଳ ନୀରିକ୍ଷଣ କରି ଦେଖୁଛନ୍ତି ଯେପରି ତାହା କାହାରି ପ୍ରତି ଅପମାନ ସୂଚକ ବ ହେବ ଓ ସେହି ଦଳରେ ତାଙ୍କର ପିତା, ସଙ୍ଗୀତ ନିର୍ଦ୍ଦେଶକ ଅମରଜୀତ ସିଂହ ଓ ଭିଡିର ନିର୍ଦ୍ଦେଶକ ରମନ ରାଜପୁତ ଅଛନ୍ତି । 

## ଆଧାର
ଡେକ୍ସମିଥାଇଲଫେନିଡେଟ

**ଡେକ୍ସମିଥାଇଲଫେନିଡେଟ, ଏକ ବ୍ୟବସାୟୀକ ନାମ** **ଫୋକାଲିନ୍,**  ହେଉଛି ଏକ ଔଷଧ ଯାହା ୫ ବର୍ଷରୁ ଅଧିକ ବୟସ୍କଙ୍କ ଧ୍ୟାନାଭାବ ଓ ଅତିସକ୍ରିୟତା ବିକାର (ADHD) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ |  ୪ ସପ୍ତାହ ପରେ ଯଦି କୌଣସି ଉପକାର ଦେଖାଯାଏ ନାହିଁ ତେବେ ଏହାର ବ୍ୟବହାର ବନ୍ଦ କରିବା ଯୁକ୍ତିଯୁକ୍ତ |  ଏହା ପାଟିରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଭୋକ କମିବା ଏବଂ ଜ୍ୱର ଅନ୍ତର୍ଭୁକ୍ତ |  ଡେକ୍ସମିଥାଇଲଫେନିଡେଟ୍ ହେଉଛି ଏକ କେନ୍ଦ୍ରୀୟ ସ୍ନାୟୁ ପ୍ରଣାଳୀ ଉତ୍ତେଜକ  |    ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ୨୦୧୭ ମସିହାରେ ଏହା ଆମେରିକାର ୧୮୯ ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।   ଏହା ସ୍ୱିଜରଲ୍ୟାଣ୍ଡରେ ମଧ୍ୟ ଉପଲବ୍ଧ |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିନୀତ ଶରଣ

**ବିନୀତ ଶରଣ**, ଓଡ଼ିଶା ଉଚ୍ଚ ନ୍ୟାୟାଳୟର ୨୯ତମ ମୁଖ୍ୟ ବିଚାରପତି (୨୬ ଫେବୃଆରୀ ୨୦୧୬ - ୬ ଅଗଷ୍ଟ ୨୦୧୮)। ସେ କର୍ଣ୍ଣାଟକ ଉଚ୍ଚ ନ୍ୟାୟାଳୟ ଏବଂ ଆହ୍ଲାବାଦ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ତଥା ଭାରତର ସର୍ବୋଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ବୃତ୍ତିଗତ ଜୀବନ 
ଜଷ୍ଟିସ୍ ଶରଣ ୧୧ ମଇ ୧୯୫୭ରେ ଉତ୍ତର ପ୍ରଦେଶର ବିଜନୌରରେ ଜନ୍ମଗ୍ରହଣ କରିଥିଲେ । ଆଲାହାବାଦ ବିଶ୍ୱବିଦ୍ୟାଳୟରେ ୧୯୭୬ ମସିହାରେ ସ୍ନାତକ ଡିଗ୍ରୀ ଶିକ୍ଷା ସମାପ୍ତ କରିବା ପରେ ସେ ୨୮ ଜୁଲାଇ ୧୯୮୦ରେ ଆଇନ ଶିକ୍ଷା ସମାପ୍ତ ପୂର୍ବକ ଓକିଲାତି ଜୀବନ ଆରମ୍ଭ କରିଥିଲେ । ସେ ଆଇନର ସମସ୍ତ ପ୍ରସଙ୍ଗରେ ଆଲାହାବାଦ ଉଚ୍ଚ ନ୍ୟାୟାଳୟରେ ଓକିଲାତି କରିବା ଆରମ୍ଭ କରିଥିଲେ । ସେ ୧୪ ଫେବୃଆରୀ ୨୦୦୨ରେ ଆହ୍ଲାବାଦ ହାଇକୋର୍ଟର ସ୍ଥାୟୀ ବିଚାରପତି ଭାବରେ ନିଯୁକ୍ତ ହୋଇଥିଲେ । ଏହା ପରେ ତାଙ୍କୁ ୧୬ ଫେବୃଆରୀ ୨୦୧୫ରେ କର୍ଣ୍ଣାଟକ ହାଇକୋର୍ଟକୁ ସ୍ଥାନାନ୍ତର କରାଯାଇଥିଲା ଏବଂ ୨୬ ଫେବୃଆରୀ ୨୦୧୬ରେ ତାଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବରେ ନିଯୁକ୍ତ କରାଯାଇଥିଲା ।

ସେ ୭ ଅଗଷ୍ଟ ୨୦୧୮ରେ ଭାରତର ସୁପ୍ରିମକୋର୍ଟର ବିଚାରପତି ଭାବରେ ନିଯୁକ୍ତ ହୋଇଥିଲେ ।

## ଐତିହାସିକ ଫୈସଲା 
୧) "କାଳୀପଦ ମିଶ୍ର ବନାମ ଓଡ଼ିଶା ସରକାର ଏବଂ ଅନ୍ୟମାନେ" 

Kalipada Mishra v The state of Odisha and Ors . W.P.(C) (PIL) No.4484/2016

ବିନୀତ ଶରଣ, ମୁଖ୍ୟ ନ୍ୟାୟାଧୀଶ ଏବଂ ବିଦ୍ୟୁତ ରଞ୍ଜନ ଷଡ଼ଙ୍ଗୀ, ନ୍ୟାୟାଧୀଶଙ୍କର ଓଡ଼ିଶା ଉଚ୍ଚ ନ୍ୟାୟାଳୟର ଦୁଇଜଣିଆ ବେଞ୍ଚ ପ୍ରତିପକ୍ଷ ଓଡ଼ିଶା ସରକାରଙ୍କଦ୍ୱାରା ଟୋଲ ଟିକସ ଆଦାୟର ପ୍ରଚଳିତ ପ୍ରଣାଳୀ ବଦଳାଇବା ସଂକ୍ରାନ୍ତ ନିର୍ଦ୍ଦେଶନାମା ବିରୁଦ୍ଧରେ ଆବେଦନକାରୀ କରିଥିବା ଜନସ୍ୱାର୍ଥ ମାମଲାର (PIL) ଶୁଣାଣୀ କରି ମାମଲାକୁ ଖାରଜ କରିବା ସହ ସ୍ପଷ୍ଟ କଲେ କି "ଏହା ରାଜ୍ୟ ସରକାରଙ୍କ ଆଇନ ଅନୁସାରେ ଅଧିକାର ରଖିଥିବା ନୀତିଗତ ସିଦ୍ଧାନ୍ତ କ୍ଷେତ୍ରର ଅନ୍ତର୍ଗତ ହେତୁ ଏଭଳି ପରିପ୍ରେକ୍ଷୀରେ ସରକାରଙ୍କ ନୀତି ଅସାମ୍ବିଧାନିକ ନ ହେବା ପର୍ଯ୍ୟନ୍ତ ଅଦାଲତ ସାଧାରଣ ଭାବେ ଏଥିରେ ହସ୍ତକ୍ଷେପ କରିବା ଉଚିତ ନୁହେଁ ।"

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ପାରାବାଇ ମୁନିୟାମ୍ମା

**ପାରାବାଇ ମୁନିୟାମ୍ମା** (୨୫ଜୁନ ୧୯୩୭ - ୨୯ ମାର୍ଚ୍ଚ ୨୦୨୦) ପାରାବାଇଙ୍କର କଲାଇଗନାର ଟିଭିରେ (Kalaignar TV) ନିଜସ୍ୱ ଏକ 'ରୋଷେଇ ପ୍ରଦର୍ଶନ' ସିରିଆଲ ଥିଲା ।   କଲିଉଡ (Kollywood) ଚଳଚ୍ଚିତ୍ର ଉଦ୍ୟୋଗକୁ ସଙ୍ଗୀତ ନିର୍ଦ୍ଦେଶକ ବିଦ୍ୟାସାଗର ତାଙ୍କ ଆଣିଥିଲେ ଓ ପରିଚିତ କରେଇଥିଲେ । 

## ବୃତ୍ତି
ମୁନିୟାମ୍ମା‌ ଗାୟିକା ଭାବରେ ତାଙ୍କର ପେଷା ଆରମ୍ଭ କରି ସାଂସ୍କୃତିକ ମନ୍ଦିର ଉତ୍ସାବମାନଙ୍କରେ ପ୍ରଦର୍ଶନ କରିବାକୁ ଲାଗିଲେ ଓ ତାଙ୍କୁ ୬୦ ବର୍ଷ ବୟସ ହେବା ବେଳକୁ ସେ ୨,୦୦୦ ମଞ୍ଚରେ ଲୋକଗୀତ ପ୍ରଦର୍ଶନ କରିଥିଲେ ଓ ଏହା ମଧ୍ୟରେ ଲକ୍ଷ୍ଣଣ ସ୍ମୃତି (Lakshman Sruthi) ସଂସ୍ଥା ତରଫରୁ ଲଣ୍ଡନ, ସିଙ୍ଗାପୁର ଓ ମାଲୟେସିଆକୁ ଯାଇ ସେଠାରେ ପ୍ରଦର୍ଶନ କରିଥିଲେ । 
ଦି ହିନ୍ଦୁ ଖରବକାଗଜରେ ଏକ ଇଣ୍ଟରଭିଉରେ ସେ ଦର୍ଶେଇଥିଲେ, ପୁରାତନ ଲୋକ ସଙ୍ଗୀତ ଓ ନୃତ୍ୟ ସମ୍ପର୍କୀୟ ପ୍ରଦର୍ଶନକୁ ବିଦେଶରେ ମଧ୍ୟ ମାନବ ଜାତି ଆଦର କରୁଛନ୍ତି ଓ ସମ୍ମାନ ଦେଉଛନ୍ତି ।

ପାରାବାଇ ଜୀବନରେ ଶିର୍ଷରେ ଥିବା ବେଳେ ଅନେକ ସଙ୍ଗୀତ ନିର୍ଦ୍ଦେଶକ ଯେପରିକି ଏ ଆର ରହମନ ତାଙ୍କୁ ୧୯୯୫ରେ ନିର୍ମିତ 'ମୁଥୁ' ଚଳଚ୍ଚିତ୍ରରେ ଗାଇବାକୁ ନିମନ୍ତ୍ରଣ ଦେଇଥିଲେ କିନ୍ତୁ ସେ କୌଣସି ଅଜ୍ଞାତ କାରଣରୁ ବିନୟର ସ‌ହିତ ତାକୁ ପ୍ରତ୍ୟାଖ୍ୟାନ କରିଥିଲେ । ଆଉ ମଧ୍ୟ ସଙ୍ଗୀତ ନିର୍ଦ୍ଦେଶକ ବିଦ୍ୟାସାଗାର ତାଙ୍କୁ ୨୦୦୩ରେ *ଧୁଲ* ନାମକ ଚଳଚ୍ଚିତ୍ରେ ଗାଇବାକୁ ଅନୁରୋଧ କରିଥିଲେ ଓ ସେ ତାହାକୁ ସ୍ୱୀକାର କରିଥିଲେ । ଧୁଲ ଚଳଚ୍ଚିତ୍ରରେ ସେ ପ୍ରଥମ ଥର ପାଇଁ ପ୍ରଚ୍ଛଦପଟ ଗାୟିକା ଭାବରେ କାମ କରି ପ୍ରଥମ ଚଳଚ୍ଚିତ୍ର ଗୀତ *ସିଙ୍ଗମ ପୋଲା ନ‌ଦନ୍ତୁ ବାରନ* ଗାଇଥିଲେ ଓ ଲଢ଼େଇ ସୁଟିଙ୍ଗ ସମୟରେ ହୋଇଥିବା ସେହି ଗୀତ ବ‌ହୁଳ ଭାବରେ ଆଦର ଲାଭ କରିଥିଲା । ଅବଶେଷରେ ତାଙ୍କୁ ୬୦ ବର୍ଷ ହୋଇଥିବା ବେଳେ ସେହି ଚଳଚ୍ଚିତ୍ରରେ ସେହି ନିର୍ଦ୍ଦେଶକ ତାଙ୍କୁ ଗୋଟିଏ ପାର୍ଶ ଭୂମିକାରେ ଅଭିନୟ କରିବାକୁ ସୁଯୋଗ ଦେଇଥିଲେ ଯାହା ତାଙ୍କର ପ୍ରଥମ ଚଳଚ୍ଚିତ୍ର ଅଭିବୟ ଥିଲା । ଏହା ପରେ ସେ ୫୦ରୁ ଉର୍ଦ୍ଧ୍ୱ  ଚଳଚ୍ଚିତ୍ରରେ ଜେଜେମା ବା ଆଇ ଭୂମିକାରେ ଅଭିନୟ କରିଥିଲେ । ସେହି ଚଳଚ୍ଚିତ୍ରର ସଫଳତା ଯୋଗୁ ମୁନିୟାମ୍ମାଙ୍କୁ ଚଳଚ୍ଚିତ୍ର ଉଦ୍ୟୋଗରେ ଆହୁରି ଅନେକ ପ୍ରସ୍ତାବ ମିଳିଥିଲା ।

ନଭେମ୍ବର ୨୦୧୯ ମସିହାର ସେ ସମ୍ପୁର୍ଣ୍ଣ ଅସୁସ୍ଥତା ହେତୁ ମୃତ୍ୟ ବରଣ କରିବା ଖବର ଗୁଜବ ହୋଇ ବୁଲୁଥିଲା । ଫେବୃଆରୀ ୨୦୨୦ରେ ମାୟନ‌ଧି  ଚଳଚ୍ଚିତ୍ରକୁ ଉତ୍ସାହିତ କରିବା ପାଇଁ ସେ ଅଭିନେତା ଅବି ଶ୍ରବଣନଙ୍କ ଅନୁରୋଧ କ୍ରମେ ଅନେକ ବର୍ଷାର ଅସୁସ୍ଥତା ସତ୍ତ୍ୱେ ଥିଏଟରକୁ ଯାଇଥିଲେ । ତାମିଲନାଡ଼ୁ ସରକାର ୨୦୧୯ ମସିହାରେ ତାଙ୍କୁ ତାଙ୍କର ଅବଦାନ ନିମନ୍ତେ କଲାଇମଣି (Kalaimamani) ପୁରସ୍କାର ଦେଇ ସମ୍ମାନିତ କରିଥିଲେ । 

## ମୃତ୍ୟୁ
ମୁନିୟାମ୍ମା ୨୦୨୦ ମସିହାର ୨୯ ତାରିଖ ଦିନ ୮୨ ବର୍ଷ ବୟସରେ ବେମାରୀରେ ପିଡ଼ିତ ଇହଲୀଳା ସମ୍ଭରଣ କରିଥିଲେ ।

## ଆଧାର
ସିଲୋଷ୍ଟାଜୋଲ

**ସିଲୋଷ୍ଟାଜୋଲ,** ଏକ ବ୍ୟବସାୟୀକ ନାମ **ପ୍ଲେଟାଲ,**  ହେଉଛି ଏକ ଔଷଧ ଯାହା ପ୍ରାନ୍ତୀୟ ଦମନୀ ରୋଗରେ ହେଉଥିବା ଇଣ୍ଟେମିଟେଣ୍ଟ କ୍ଲଡିକେସନର ଲକ୍ଷଣରେ ଉନ୍ନତି ଆଣିବାକ ସାହାଯ୍ୟ କରିଥାଏ |  ଯଦି 3 ମାସ ପରେ କୌଣସି ଉନ୍ନତି ଦେଖାଯାଏ ନାହିଁ, ତେବେ ଔଷଧ ବନ୍ଦ କରିବା ଯୁକ୍ତିଯୁକ୍ତ ଅଟେ |  ଷ୍ଟ୍ରୋକ୍ ରୋକିବା ପାଇଁ ଏହା ମଧ୍ୟ ବ୍ୟବହୃତ ହୋଇପାରେ |  ଏହା ପାଟିରେ ଦିଆଯାଏ |  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୬.୨୦ ଆମେରିକୀୟ ଡଲାର ଅଟେ।  ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୩୦୧ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ